Valideyn gərək övladını 3 cəhətdən tərbiyə etsin » Qadınla.Com - Qadınlar Birİncidir!\nTarix: 28-09-2015, 19:00\nİmam Sadiq (ə) buyurur: "Övladının (sənin üzərində) haqqı budur ki, biləsən ki, səndəndir və bu dünyada yaxşı və pisi səndən asılıdır".\nO zaman ki, körpə dünyaya gələr, valideyn saleh hesab etdiyi insandan istəyir ki, qulağına azan və iqamə oxusun. Həzrət Peyğəmbər (s) buyurur: "Ey Əli! Nə zaman qız və ya oğlan sahibi oldun, sağ qulağına azan və sol qulağına iqamə oxu ki, şeytan ona ziyan vurmasın".\nBəs yalnız azan və iqamə oxumaq bir valideyn üçün kifayət edərmi? Əlbəttə də ki, yox. Valideynin ən mühüm vəzifəsi - övladlarını yaxşı tərbiyə etməkdir.\nValideyn gərək övladını üç cəhətdən tərbiyə etsin: dini, ictimai və müdafiə cəhətdən. Əgər bu tərbiyələrdən birində səhlənkarlıq edilərsə, övladını hidayət yolundan azdırmış olar.\nQurani-Kərim Qiyamət günü rəngi qaçmış bir kişi barədə Allah Təalaya deyər: "Bu, o şəxsdir ki, mən onun gündüzünü susuzluq və gecəsini oyaqlıq ilə almışdım. Sənin rəhmətinə olan tamahını gücləndirmişdim, arzularını Sənin məğfirətinlə genişləndirmişdim, mənim gümanıma əsasən onunla rəftar et". Allah Təala buyurar:"Mülkü sağ əlinə və cavidanlığı sol əlinə verin. Ata və anasına elə zivər verin ki, bütün dünya var olduqları ilə onun dəyərində olmasın". Qiyamət günü bütün insanlar o ata və anaya baxarlar və o ikisini böyük hesab edərlər. Özləri də bu məqamdan heyrətə gələr və soruşarlar: "Pərvərdigara! Bu əzəmət haradandır?". Allah Təala buyurar:"Bu əzəmət övladınıza Quran öyrətdiyinizə, İslam dini, Peyğəmbər (s) və Əli (ə) sevgisi ilə tərbiyə etdiyinizə görədir".\nBəli, böyük insanlar böyük ata və ananın ətəyində böyüyüb, boya-başa çatarlar. Valideyn adətən tanınmaz, övladı isə bəşərin dillər əzbərinə çevrilər. Şeyx Səduq, Əllamə Məclisi, Mudərris, Şəhid Mütəhhəri... kimi.\nƏgər bu əzizlərin həyatını diqqətlə mütaliə etsək, görərik ki, onların tərbiyəsi dünyaya gəlməzdən əvvəl başlamışdır. Yadda saxlayaq ki, əgər övladımıza dini tərbiyə verməsək, İlahi əzab bizə də şamil olacaqdır. Belə ki, Həzrət Peyğəmbər (s) buyurur:"Vay olsun axəril-zamanın övladlarına atalarına görə!". Həzrətdən (s) soruşurlar ki, ataları müşrikdir? Buyurur: "Xeyr. Mömindirlər və (amma) övladlarına dini vacibatdan heç bir şey öyrətmirlər. Bəlkə onlara öyrənməyi qadağan edirlər. Övladlarından onlara çatan az dünya mənfəətinə razıdırlar. Mən onlardan bezaram və onlar da məndən bezardırlar".\nBeləliklə deyə bilərik ki, valideyn olmaq məsuliyyətli bir işdir və hər bir valideyn əgər öz vəzifəsini yaxşı yerinə yetirməzsə və səhlənkarlıq edərsə, övladının axirətini və dünyasını məhv etmiş olar. Valideyn əlindən gələn hər bir şeyi etməlidir ki, övladını yaxşı tərbiyə edə bilsin. Onun saleh və mömin bəndələrin sırasına qoşa bilsin. loading... 0


Şəkil 44. Kwashiorkor (Kaliforniya Votç)\nKaliforniya Votçdakı araşdırıcı müxbirlər məsləhət aldılar ki, Kaliforniyadakı xəstəxanaların böyük bir şəbəkəsi ola bisin ki, sistematik olaraq 65 yaş və daha yaşlı insanların ağlamlığı üçün pul ödəyən Federal Səhiyyə proqramını aldadırlar. Mümkün olan xüsusi dələduzluq yüksək qodlaşdırma adlanır. Bu o deməkdir ki, xəstəyə onda olanlardan daha artıq fəsadların olduğu xəbər verilir. Faktiki mövcud olan xərcdən daha artıq xərc çəkilməsi deməkdir. Lakin əsas mənbə bir birliyin xəstəxananın idarəetmə zəncirində mübarizə aparması idi. Və Kaliforniya Votç komandası başa düşürdü ki, hekayənin inandırıcı olması üçün onun müstəqil təsdiqi çox zəruri idi.\nXoşbəxtlikdən, Kaliforniyanın Sağlamlıq Departamentinin ictimai qeydiyyatı vardır və statin bütün xəstəxanalarında baş vermiş hər bir hal üçün kifayət qədər informasiya vardır.128 dəyişən xəstəliklər siyahısına “Xəstəliklərin Beynəlxalq Statistik Təsnifatı və Əlaqədar Sağlamlıq problemləri” dərslikdən götürülmüş 25 diaqnoz kodu (Ümumiyyətlə İCD-9 kimi tanınır) Ümumdünya Səhiyyə Təşkilatı tərəfindən nəşr olunmuşdur. Nə qədər ki, xəstələr məlumatda adları ilə təyin edilmir, digər sənədlərdə xəstələrin yaşı, xərclər necə ödənildiyi, xəstənin hansı xəstəxanada müalicə aldığı deyilir. Müxbirlər başa düşürlər ki, bu qeydlərlə görə bilirlər ki, xəstəxanalar başqa xəstəxanalara nisbətən daha yüksək şərtlər haqqında hesabat verirdilər.\nMəlumat şəbəkələri böyük idi, təxminən hər il 4 milyon məlumat. Ancaq müxbirlər istəyirdilər ki, 6 il ərzində olan məlumatlara baş vuraraq bu keçən dövrdə nümunələrin necə dəyişdiyini görə bilsinlər. Onlar məlumatları dövlət agentliyindən sifariş etdilər. Həmin məlumatlar asanlıqla stolüstü kompüterə köçürülə biləcək disklərdə gəlirdi. Məlumatın təhlilini aparan müxbir məlumat üzərində iş.ləmək üçün SAS adlı sistemdən istifadə edirdilər. SAS çox güclü bir sistemdir, milyonlarla qeydlər üzərində təhlillər aparmağa imkan verən bir sistemdir. Kaliforniya Səhiyyə Departamenti də daxil olmaqla bir çox dövlət qurumlar ondan istifadə edirlər. Lakin o çox bahadır. Eyni təhlil müxtəlif təhlil alətlərindən istifadə olunmaqla aparıla bilər. Məsələn, Microsoft Access-in Açıq MY SQL mənbəyi ilə.\nƏldə olan məlumatla, öyrənilmək üçün yazılmış proqramlar üçün şübhəli nümunələrin tapılması nisbətən sadə idi. Məsələn, bir iddia ondan ibarət idi ki, idarə etmə az qidalanmanın müxtəlif dərəcələrini başqa xəstəxanalarda göründüyündən daha yüksək səviyyədə təqdim edir. SAS-dan istifadə edərək məlumat təhlilçisi, tezlik cədvəllərini çıxartdı və Kaliforniyada 300-dən çox intensiv müalicə xəstəxanalarında hər il bu cür qeydlər aparılıbdır. İlkin, qaralama tezlik cədvəlləri hər xəstəxana üçün daha yaxından yoxlanması üçün Microsoft Excel-ə göndərilirdi. Exsel-in növlərə ayırma, filtrdən keçirmə kobud rəqəmlərdən yuvarlaq rəqəmləri çıxarma qabiliyyəti nümunələrin daha asan başa düşülməyinə kömək edirdi.\nXüsusilə nəzərə çarpan hesabatlar aclıqdan əziyyət çəkən inkişaf etməkdə olan ölkələrdə müstəsna olaraq acından ölməkdə olan uşaqlarda zülal çatışmazlığı sindromu Kvaşiorkor adlı vəziyyət haqqında olan hesabatlar idi. Ancaq idarəetmə strukturları hətta yaşlı kaliforniyalılarda da Kvaşiorkor diaqnozunu qoyulması haqqında hesabat verirdilər ki, bu da başqa xəstəxanalarda olan orta rəqəmlərdən 70 dəfə çox qeyd olunmuşdur. Başqa hekayələrə gəlincə, təhlilçilər xəbər verilən halları, məsələn septisemiya, ensefalopatiya bədxassəli hipertensiya avtonom sinir pozuntusu hallarını yoxlamaq üçün oxşar metodlardan istifadə edirdilər. Başqa bir təhlildə isə idarəetmə sisteminin əslidə səhiyyə qayğısına ehtiyacı olan insanların olduğundan çox olduğunu, təcili yardım otaqlarında olan xəstələrdən daha çox xəstəxana qayğısına ehtiyacı olan xətlərin çox göstərildiyini aşkar edir.\nBu cür hekayələri ümumiləşdirmək, özlərinin xüsusi gündəlikləri ola biləcək mənbələrin yaratdıqları iddialar üçün məlumatlardan istifadə onları mümkün etmişdi. Bu hekayələr eyni zamanda güclü ictimai qeydlər qanunu üçün gözəl misallardır. Dövlətin xəstəxanalardan bu cür məlumatları tələb etməsinin səbəbi odur ki, bu cür təhlillər dövlət, akademik qruplar, araşdırıcılar və hətta mülki jurnalistlər tərəfindən aparıla bilər. Bu hekayələrin məzmunu mühümdür, çünki o ictimaiyyətin milyonlarla dollar pulunun düzgün xərclənib-xərclənmədiyini yoxlayır.\n— Stiv Doig, Volter Kronkayt. Arizon Dövlət Universitetinin Jurnalistika Məktəbi


Şərqin əfsanəsi: Qasim Süleymani » Avrasiya\nGeneral Qasim Süleymani bütün həyatını İranın və İslam İnqilabı ideallarının qorunmasına həsr edib. İranın əfsanəvi kəşfiyyat orqanı “Əl-Qüds”ə rəhbərlik etdiyi dövrdə bu orqanı ən mürəkkəb geopolitik məsələləri həll etməyə qadir təşkilata çevirib. Məhz onun rəhbərliyi altında Yaxın Şərqdə ABŞ-a qarşı böyük müqavimət cəbhəsi yaradılıb, Vaşinqton, Əl-Riyad və Tel-Əvivin planları alt-üst olub. ABŞ personal olaraq ona qarşı sanksiyalar tətbiq edib. Dünyanın onlarla kəşfiyyat orqanı onun haqda ən xırda informasiya üçün belə milyonlarla dollar ödəməyə hazırdırlar. İran xarici siyasətini yönləndirən şəxslər çoxdur, amma onun səsi həlledici rol oynayır. Bu gün Qasim Süleymani Yaxın Şərqdə ən hörmətli adamlardan biridir.\nQasim Süleymani kimdir və nəyə görə amerikan strateqləri onu hədəf seçiblər? Məsələ burasındadır ki, uzun müddət kölgədə qalmış bu adam geopolitik proseslərin bir çox iplərini öz əlində saxlayır: onu gah “Yaxın Şərqin qarovulçusu”, gah da “Qara cəngavər” adlandırırlar. Onun rəhbərlik etdiyi “Əl-Qüds” kəşfiyyat orqanı MKİ-dən də effektiv orqandır, belə ki bu təşkilatın həm də qüdrətli speçnazı vardır.\nGeneral Qasim Süleymani şəxsi keyfiyyətləri- İslam İnqilabı işinə sadiqliyi, gözütoxluğu, yüksək rütbələrə və mükafatlara laqeydliyi ilə milyonların hörmətini qazanıb. Bu gün Qasim Süleymanı Ali dini lider Əli Xameneinin ən etibarlı adamlarından biri sayılır. Bu adam 23 yaşında ikən kürd terrorçularının böyük qruplaşmasını məhv edərək İranı ciddi təhlükədən qurtarıb. İraqla müharibə dövründə kəşfiyyat-diversiya qruplarına rəhbərlik edərək düşmənə ağır zərbələr endirib. Adı İran ordusunda və düşmən ştablarında dillər əzbəri olub. Məğrur, mərd, eyni zamanda soyuqqanlı və ehtiyatlı xarakteri ilə seçilib. Göstərdiyi şücaətlərə görə cəmi 3 il ərzində İslam İnqilabı Keşikçiləri Korpusunun 41-ci briqadasına komandir təyin olunub. 2000-ci illərdən Qasim Süleymani ABŞ, İsrail və Səudiyyə Ərəbistanının ən böyük başağrısına çevrilib. Süleymani komandanlıq etdiyi “Əl-Qüds”də köklü dəyişikliklər apararaq onu kəşfiyyat və speçnazın vəhdətindən yoğrulmuş unikal qruplaşmaya çevirib. Məhz Süleymaninin fəaliyyəti nəticəsində ABŞ-ın Yaxın Şərqdəki hegemoniyasına son qoyulub, israillilərin və səudiyyəlilərin hərbi və siyasi dominasiya planları alt-üst olub.\nABŞ İraqa müdaxilə edərkən Qasim Süleymani nəinki İraqda, bütün regionda müqavimət cəbhəsi qurmağa müvəffəq oldu. 22 dekabr 2010-cu ildə ABŞ-ın İraqdakı səfiri Ceyms Ceffri və ordu komandanı general Lloyd Ostin koalisiya hökumətinin yaradılması münasibətilə İraq xalqına təbrik notası göndərdilər. Amma bu nota ciddi ekspertlərdə gülüş doğurdu. Belə ki, o vaxtkı prezident Cəlal Tələbaninin etiraf etdiyi kimi, İraqdakı proseslərə ABŞ yox, Süleymani nəzarət edirdi. İŞİD dövləti yaradılarkən Süleymani öz briqadası ilə ön cəbhədə peyda olaraq Dəməşq və Bağdadın müdafiəsini öz üzərinə götürdü. İŞİD-in məhvi üçün Süleymani və məsləhətçiləri yeni strategiya təklif etdilər və böyük uğurlar qazandılar.\nTanışlarından biri onun haqqında belə deyir: “O hər gün səhər saat dörddə durur, axşam saat doqquz otuzda yatır”. Hər dəfə İranın başının üstünü təhlükə aldıqda Qasim Süleymanı Tehrandakı evini tərk edir və ön cəbhəyə yollanır. Müsahibələrinin birində o belə deyir: “Adətən insanların təsəvvüründə cənnət valehedici ecazkar mənzərə, şırıltılı çaylar və gözəl qadınlardır. Amma başqa cənnət də vardır- bu döyüş meydanıdır. Və o əlavə edir: “Öz vətənin uğrunda döyüş meydanı”.\n10-07-2017 19:33 Baxılıb: 12350


Vüsalənin yeni iş yeri bəlli oldu\n16 Yanvar 2015 13:38\nÖtən həftə “Space” telekanalından ayrılması xəbəri yayılan “Günaydın” verilişinin aprıcısı Vüsalə Kərimovanın yeni iş yeri bəlli olub. Məlum olub ki, aparıcı yenidən adıçəkilən proqramın aparıcısı olacaq. Bu haqda Vüsalə Kərimova tabloid.az-a açıqlamasında danışıb.\n“Verilişə yenidən qayıtmağım “Space” telekanalının rəhbərliyinin qərarı idi. Əslində hər işdə bir xeyir var. Bu bir neçə gün verilişdən ayrılma xəbərim mənə bəzi insanları sözün əsl mənasında tanımağıma yardımçı oldu. Kim məni istəyir, kim yox bunu bilməyimə köməkçi oldu. Ən əsası özümü bir daha tanıdım”.\nVüsalə xanım verilişə qayıtmasının Xatirə İslamın bu işdə adının hallanmasına görə ola bilməsi məsələsinə də aydınlıq gətirdi:\n“Xatirə heç vaxt mənim üçün müzakirə mövzusu olmayıb, olmayacaq da. Mən jurnalistikaya kiminsə acığına görə gəlməmişəm. Allah verdiyi istedadı da yalnız Allah ala bilər, bu bəndə işi deyil”.\nQeyd edək ki, dünən tabloid.az aparıcının xarici görünüşündə dəyişiklik etməsi xəbərini verib. Aparıcı saçlarının rəngini və formasını dəyişib. Vüsalə Kərimovanın yeni fotolarını izləmək üçün linkə keçə bilərsiniz. http://tabloid.az/news/14823


Su polosunun tarixi\nVaterpol (su polosu) qədim zamanlarda yaranan komanda oyunudur. Qaydaları uzun çubuqlarla bir-birinə heyvan dərisini (müasir top prinsipi ilə) ötürməkdən ibarət yapon oyunları onun əcdadı hesab olunur. Oyunçular su üzündə saman çəlləklərdə hərəkət edirdi. Bu oyunlar asudə vaxtın bir elementi idi və adi insanların əylənməsi üçün keçirilidi.\nYalnız XIX əsrin axırında İngiltərədə bu oyun idman istiqamətini aldı. O zamanlar qaydalar indiki reqlamentdən çox fərqlənirdi və daha çox reqbi oyununa bənzəyirdi. Rəqibin saxlanması və topun alınması üçün güc tətbiq olunurdu. Axını olmayan hər bir su hövzəsi oyun meydançası kimi istifadə edilə bilərdi. Məkan hovuzun dibində uzun çubuqlar vasitəsi ilə hüdudlanırdı. İmprovizasiya olunmuş bu meydançanın eni 10-15 m, uzunluğu isə 20-30 m. təşkil edirdi. Qapılar da taxtalarla sudan 30-40 m. aralıqda bərkidilirdi. Topun qapıya atılması olan oyunun prinsipi müasir vaterpol təsəvvürü ilə üst-üstə düşür.\nO zamanki oyunların əsas məqsədi, oyunçunun gücü və qabiliyyətinin nümayiş etdirmək idi. İngiltərə dəniz ölkəsidir və bütün bayramlar, yarmarkalar və ictimai toplantılar mütləq su oyunlarının təşkili ilə keçirilirdi.\nVATERPOLUN DÜNYADA RƏSMİ QƏBULU\nVahid qaydaların olmaması oyunun inkişafını ləngidir və oyunçulara bir sıra narahatçılıq törədirdi. 1869-cu ili vaterpolun inkişafında dönüş il kimi hesab etmək olar. Oyun ilk dəfə İngiltərənin paytaxtında ictimaiyyətə təqdim olundu. Yarışların dəqiq reqlamentinin olmaması bir çox mübahisə və söz-söhbətə səbəb oldu. 1970-ci ildə vaterpolun əsas qaydalarının işləyib tətbiq edilməsi üçün su oyunları üzrə professional bilicilərin yığılması haqda qərar alınmışdır.\nYalnız 1876-cı ildə Şotland mütəxəssisi Uilyam Uilson su polosunun 4 qaydasını ifadə etmişdir. Əsas diqqət oyunçuların sayına, topun ötürülmə üsullarına, meydançanın ölçülərində olan məhdudiyyətlərə, və yarış hakimlərin hərəkətlərinə yetirilirdi. Yalnız 1885-ci ildə İngiltərənin Üzgüçülük Federasiyası vaterpolu sərbəst fənn kimi rəsmi şəkildə qəbul etdi və oyun qaydalarını müəyyən etdi. Reqlament 5 il müddətində 1890-cı ilə qədər saxlanılırdı.\nÜmumdünya tanınma su polosunu sürətli inkişafına və populyarlaşmasına təkan verdi. XX əsrin sonunda vaterpolun Beynəlxalq komitəsi təsis olundu. 1973-cü ildə qalibi Macaristan yığması olan Dünya Çempionatı keçirilmişdir. 1986-cı ildən başlayaraq qadın yarışları keçirilir. İlk dünya çempionları Avstraliya idmançıları oldu. Yalnız 2000-ci ildə qadınlar arası vaterpol Olimpiya Oyunlarının proqramına daxil oldu. Qaliblər yenə Avstraliya yığmasının nümayəndələri oldu.\nHal-hazırda dünya birinciliyi FİNA-nın başlığı altına keçirilir. 1979-cu ildən müntəzəm olaraq Dünya kuboku təşkil olunur. 2002-ci ildən başlayaraq vaterpol üzrə Dünya liqası keçirilir.\nOYUNUN AVROPA ÖLKƏLƏRİNDƏ İNKİŞAFI\nƏn çox populyarlığını su polosu Köhnə Dünya ölkələrində qazanmışdır. Ona görə Avropa Çempionatı daha əvvəl 1926-cı ildə keçirilmişdir. Avropa qaliblərə o zaman Macar vaterpolçuları olmuşdur.\n1970-ci ildən yeniyetmələr arasında Avropa Çempionatları keçirilir. Birinci qalibiyyət SSSR-i yığmasına məxsusdur. Gənclər arası yarışlar 1983-cü ildən təşkil olunur. 1985-ci ildə qadınlar arası ilk Avropa Çempionatı keçirildi.\nAvropa ərazisində həmçinin klub yarışları da keçirilir.1986-cı ildən Avropa Çempionları Kuboku mövcuddur. 1974-cü ildən Avropa Kuboku sahiblərinin yarışları təşkil olunur. 1990-cı ildə Avropa üzgüçülük federasiyası təsis olundu. 2000-ci ildən qadınlar arasında bu cür yarışlar keçirilir.\nMacarıstan, Rusiya, İtaliya, keçmiş Yuqoslaviya ölkələri, İspaniya Xorvatiya vaterpolçuları müasir dünya liderləri hesab olunur.


ARTİ - "Zəngi" liseyində "Mütaliə birinciləri" adlı tədbir keçirilib\n"Zəngi" liseyində "Mütaliə birinciləri" adlı tədbir keçirilib\nMayın 10-da “Zəngi” liseyinin ibtidai sinif müəllimi İlahə Rüstəmova IV sinif şagirdləri ilə birlikdə “Mütaliə birinciləri” adlı tədbir keçirib. Tədbir Azərbaycan Respublikası Təhsil Nazirliyinin 15.01.2019 tarixli F-18 nömrəli əmri ilə təsdiq edilmiş “Müasir dövrdə ümumtəhsil məktəb şagirdlərinin tərbiyəolunma sisteminin daha da təkmilləşdirilməsi ilə bağlı tədbirlər haqqında” Təhsil Nazirliyinin 2019-cu il üçün Fəaliyyət Planınıda nəzərdə tutulan “2.4.5. “Mütaliəni həyat tərzinə çevirək” devizi ilə şagirdlərin bədii, elmi-kütləvi, ictimai-siyasi ədəbiyyat nümunələrinin mütaliəsinə həvəsləndirilməsi, kitabxana xətti ilə bədii əsərlərin oxusu və müzakirəsinin təşkili” ilə bağlı hazırlanıb.\nİ.Rüstəmovanın “Mütaliə birinciləri” layihəsinin mahiyyəti hər bir şagirdin ayda bir kitab oxumasından ibarətdir. Layihə tədris ili ərzində aparılır. “Oxu yarışı” adlı cədvəl tərtib edilərək sinifdəki şagirdlərin sayı qədər dairələr çəkilir. Dairəyə şagirdin şəkli vurulur və onun kənarına 9 ləçək çəkilir. Tədris ilinin sonunadək kitablar oxunduqca ləçəklər rənglənir. Dərs ilinin sonunda bütün ləçəkləri rənglənmiş şagird qalib seçilir.\nTədbirdə şagirdlər oxuduğu kitabların qəhrəmanlarını (S.S.Axundovun “Qaraca qız”, C.Məmmədquluzadənin “Poçt qutusu”, L.Kerrolun “Alisa möcüzələr ölkəsində” və s.) səhnələdirilmiş şəkildə təqdim ediblər. “Mütaliə birincisi” adını qazanmış şagirdlər medallar və hədiyyələrlə təltif olunublar.\nTəhsil İnstitutunun baş mütəxəssisi Humay Kərimova tədbirdə çıxış edərək bu səpkili layihələrin keçirilməsinin gənc nəslin şəxsiyyət kimi formalaşmasına, onların dünyagörüşlərinin inkişafına müsbət təsir göstərdiyini vurğulayıb.


Avtoxuliqanlıq edən şəxs HƏBS EDİLDİ – Yenicag.Az\nAna Səhifə Hadisə Avtoxuliqanlıq edən şəxs HƏBS EDİLDİ\nAvtoxuliqanlıq edən şəxs HƏBS EDİLDİ\nYeni Çağ Media Qrupu – Sentyabr 07, 2021 - 17:30\nCəlilabad Rayon Polis Şöbəsinin Dövlət Yol Polisi Bölməsinin əməkdaşları tərəfindən rayon ərazisində avtoxuliqanlıq edən şəxs aşkar edilib.\nDaxili İşlər Nazirliyinin Mətbuat Xidmətinin Lənkəran regional qrupundan Yenicag.az-a verilən məlumata görə, yol hərəkəti qaydalarını kobud şəkildə pozaraq cəmiyyətə qarşı açıq hörmətsizlik edən, eləcə də piyadalara və yol hərəkəti iştirakçılarına ciddi təhlükə yaradan sürücü saxlanılaraq barəsində qanunvericiliyə uyğun tədbirlər görülüb.\nBelə ki, polis əməkdaşları tərəfindən saxlanıldıqdan sonra həmin sürücünün Cəlilabad rayon sakini R. Qəhrəmanov olduğu müəyyən edilib.\nİdarə etdiyi VAZ-2106 markalı avtomobillə avtoxuliqanlıq hərəkətləri edən, yol hərəkəti qaydalarını kobud şəkildə pozan həmin şəxs barəsində inzibati qaydada protokol tərtib olunaraq baxılması üçün Cəlilabad Rayon Məhkəməsinə göndərilib.\nR. Qəhrəmanov sürücülük hüququ 1 il müddətində məhdudlaşdırılmaqla 15 gün müddətində inzibati qaydada həbs edilib.


sabir agdamli (Bank of Baku)\nOrxan Kazimli senle tam raziyam mende almisam o filialdan kredit cox serfelidi\nАвтор: sabir agdamli 09 Ноябрь 2012 комментарии: 0\nSoyğunçuluq 2-ci sezon (Bank of Baku)\nrazıyam Sizinlə, nə əməliyyat edirsinizsə edin % tuturlar, bir o qalıb ki, ödəniş terminalının istismarından da faiz tutsunlar\nАвтор: kimsə 04 Ноябрь 2012 комментарии: 0\nSoyğunçuluq (Bank of Baku)\nBu yaxınlarda kredit kartı almaq üçün müracıət etdik. 700 AZN dəyərində... Karta görə və komission məbləğ 35 AZN( 5 faiz). Dedilər ki,minimum 3 günə hazır olacaq. Əgər bu günə istəyirsinizsə, əlavə 15 AZN... Onuda verdik. Saat 16:00 da zəng etdilər ki, üzr istəyirik bu günə alınmır.( şablon bəhanələr və köhnə variantlar...). Sabahısı gün verdilər. Hər dəfə pul çıxaranda bankomat 100 AZN-ə 1 AZN tutur. Əlavə olaraqda çıxarılan pula aylıq 2.3% hesablanır. Başqa banklarda çıxarılan pulu ayın əvvəli yerinə qoysan faiz hesablanmir. İndi mən hər ay pulu çıxarıb yenidən yerinə qoymaq şərti ilə 1 ilə Bank of Baku ya 193.2 AZN faiz və 84 AZN pulun çıxarılmasına görə pul ödəməliyəm.....\n49 AZN+ 193.2+ 84= 326.2 AZN.... 700 AZN-ə görə 1 ilə 326.2 AZN.. Bura başa düşə bilmirəm Somalıdır, yoxsa Əfqanıstan?!\nАвтор: Elmir 03 Ноябрь 2012 комментарии: 0\nLAQEYIDSIZLIK (Bank of Baku)\nKreditin verilmə şərtləri və proses çox sadədir. Amma çatışmayan bir çox şeylər var.\n1. Əməkdaşlarınız növbə gözləyən müştəriləri nəzərə almır. Bir müştərini yola salandan ən azı 5-10 dəq. sonra növbəti gözləyən nömrəni çağırırlar. Ümumiyyətlə 1 müştəriyə ( min 30 dəqiqə) daha çox vaxt sərf edirlər. Hiss olunur ki, qəsdən edirlər. Sanki Bank of Baku rəhbərliyinin məvacib siyasətinə bu şəkildə etiraz edirlər. Nəticədə müştərilər səbəbsiz yerə daha çox vaxt itkisinə səbəb olurlar.Tanışınız varsa, ümumiyyətlə növbə sizə aid deyil......\n2. İstehlak kreditlərində 5% komission...., bu soyğunçuluqdur!\n3. Birdə ki, mən başa düşə bilmirəm, filiallarınızdakı polislərin xidməti vəzifəsi təhlükəsizliyi təmin etməkdir, yoxsa növbə satmaq!? Gündəlik vurulan növbə nömrələrinin 15-20% onların cibindən çıxır. 5-10 AZN müqabilində sizə, saatlarla gözləyənlərin gözü qarşısında ən qabaq nömrələri verə bilərlər. Ən fəalıda Atatürk pr-də yerləşən filialınızın polisidir.\nАвтор: Kanan 03 Ноябрь 2012 комментарии: 0\nmüştərilərinizi az narahat edin! (Bank of Baku)\nmüştəriyə münasibət tərzinizə 5 bal verirəm )))\nkeçən ilin dekabrında kredit götürdüm 1000 USD (50 USD xidmət haqqı adı ilə aldılar),\nnormal ödəyirəm vaxtı vaxtında, ayda 100 USD ödəməli olduğum halda 100 AZN keçirirdim, beləliklə iyul avqust sentyabr aylarında ödəmə məntəqəsinə yaxınlaşanda ekranda çox kiçik məbləğ (11 USD, ən çox 43 USD idi oktyabr ayında) ödəməli olduğunu görüb ödəniş etmədim saxladım ta ki, oktyabrın əvvəli 43 USD oldu, lakin bu oktyabr ayını burnumdan gətirdilər.\nelə bil aferist yerinə qoyublar məni, ödəniş dövrü (son ödəniş bu ilin dekabrının 19-na düşür) bitməmiş məhz axır axırlarda 3 dəfə mənə zəng edib birinci dəfə yüksək tonla, 2-ci dəfə oxşar olaraq borclu çıxarma tonu ilə (Siz niyə krediti ödəmirsiniz?) danışırdılar, 3-cü dəfə işdən sonra yatdığım vaxtı (5də evdə oluram) zəng edildi cavab vermədim (çünki, çatmadım cavab verməyə) sms aldım, söhbətin mətnini burada yazmayacam.\nuzun sözün qısası hər dəfə 8, 9, 11 USD-yə görə məni narahat etməkdən həzz alırlar.\nməzəlisi də odur ki, ödəmə məntəqəsində:\n1. 43 USD göstərəndə 100 AZN ödəmişəm.\n2. 3 gün sonra yenə də məni borclu çıxarıblar ki, 8 USD ödəməmisiniz.\n3. oktyabrın 29-u 9 USD olduğu halda 10 AZN-lə bağlamışam ödənişi\n4. oktyabrın 30-u saat 18:20 radələri mənə SMS gələ ki, 11 USD ödəməliyəm.\nburada deyərlər: - ay insan bir bax gör dünən nə qədər ödənilib sonra zəng elə də...\nmən görmüşəm ki, dövr bitə ödəniş çatdırılmaya bu zaman insanı axtararlar, kredit alarkən təxminən 1 günə yaxın növbədə durmaqdan əlavə bu cür qəpik quruş üstündə adamı incidirlər.\nbunu oxuyarkən düşünməyin ki, həmin pula vaxt ehtiyacım var idi. məqsəd müsbət kredit tarixcəsi yaratmaq idi ki, gələcəkdə etibarlı müştəriyə çevilim, müxtəlif kredit məhsullarına "əlim çatsın".\nBoB-ya hörmətim böyük idi, ən azından banks.az-dakı statistikaya görə...\ndüzdür kredit almışam sizdən, müəyyən dərəcədə borclu çıxarmalısınız məni, amma o demək deyil ki, səsinizin tonunu dəyişib, müəyyən nəzakət qaydalarını unudasınız.\nhörmətli BoB əməkdaşları (xüsusən mənə zəng edən cənablar), incimək, acıqlanmaq, kimisə borclu çıxarmaq lazım deyil, mən oğru deyiləm, 8-9 USD-yə görə üz-göz olmaq lazım deyil.\np.s. bütün bu xəbərdarlıq proseslərini avtomatlaşdırsanız qulağınız acıqlı danışıq eşitməz, gül kimi IT şöbəniz var, onlar üçün heç nə etməz SMS üzərindən xəbərdarlıq sistemi düzəltmək (son ödəniş tarixi və məbləği nəzərə alan)\nАвтор: Anar 31 Октябрь 2012 комментарии: 0\nHaqqsızlıq (Bank of Baku)\nBankin oz işçilərini şəxsi həyatına qarışması yolverilməzdir.Bank rəhbərliyi bir oğlanın bir qızı sevməsini yolverilməz hesab edərək onu işdən kənarlaşdırır.Bunun nə qədər doğru olduğuna siz qiyməyləndirin.Halbuki filial direktoru öz həyat yoldaşı ilə bankda tanış olubşMəyər bizim sevməyə haqqız yoxdur!!!!!\nАвтор: Anonim 17 Октябрь 2012 комментарии: 0\nQeyri peşəkar xidmət (Bank of Baku)\nBank of Baku olduqca qeyri peşəkar və operativ olmayan xidmət göstərir. Visa karta ödənişin üstündən 4 gün keçməsinə baxmayaraq hələ də karta pul otuzdurulmayıb. Mən bu qədər dırnaq arası sürətli işləmələrini analaya bilmirəm. Banka məsələ ilə bağlı zəng etdikdən isə digər problemlə qarşılaşırsan bankın nömrələrini ya götürən yoxdur saatlarla götürəndə isə ya işçi olmur ya da deyirlər ki, filiala yaxınlaşın. Anlamadım bu nömrələr yalnız məhsulları reklam etmək üçündürmü. İşçilər müştəriylə lazımınca rəftar etmirlər bir emeliyyatı etmələri üçün qarşılarında saatlarca gözləməlisən çünki bir biri ilə olan söhbətləri heç yekunlaşmır.Ənənəvi dövlət idarəsindəki məmurların qarşısındasan və onlardan asılısan sanki depozit yerləşdirməyə gəlmisən.\nАвтор: İlham 16 Октябрь 2012 комментарии: 1\nDS (Bank of Baku)\nBakıxanov və 28 may filialın işçiləri çox köbud davranır klientlərlə\nАвтор: Gezelxan 07 Октябрь 2012 комментарии: 0\nŞərhsiz (Bank of Baku)\nYaxşı bankdır. Hər dəfə Əhmədli filialına müraciət etmişəm və sonunda yaxşı bir nəticə əldə etmişəm, coxunuzun burda yazdıqlarının hec bir əsası yoxdur, cünki gedib kimnənsə borc pul almaqdansa elə gedib Bank of Bakudan pul götürürəmdə, hec kimin yanındada gözü gölgəli olmursan. Mən razıyam bu bankdan və davamlı iş fəalliyətinizin olmagını arzu edirəm\nАвтор: Arifə 31 Август 2012 комментарии: 0\nRufat Mammadov (Bank of Baku)\nmen cox raziyam\nАвтор: Rufat 17 Август 2012 комментарии: 0


“Bunun qarşısı alınmasa, Qarabağda belə təxribatların sayı arta bilər” - Elxan Şahinoğlu | Hokm.Az\n“Bunun qarşısı alınmasa, Qarabağda belə təxribatların sayı arta bilər” – Elxan Şahinoğlu\n07 Yanvar 2021 - 14:32 105\nPaşinyanın ölkəsində reytinqi 44 günlük müharibədən sonra xeyli aşağı düşüb və parlament seçkilərinə gedir. Reytinqini müəyyən qədər bərpa etmək üçün göstərmək lazımdır ki, guya hər şeyə nəzarət edir.\nPolitoloq bildirib ki, Ermənistandan Qarabağa qanunsuz səfərlərin qarşısı Rusiya hərbçiləri tərəfindən alınmalıdır:\n“Paşinyan ona görə Təhlükəsizlik Şurasının iclasında Araik Arutyunyanın iştirakı ilə iclas keçirir, nazirlərini qanunsuz şəkildə Qarabağa göndərir. Bununla guya göstərmək istəyir ki, proses nəzarəti altındadır, qondarma Dağlıq Qarabağ “müstəqilliyini”, varlığını sürdürür və proseslərə təsir edə bilir. Ona görə Ermənistan tərəfindən bu təxribatlar davam edir. Amma biz bu təxribatların qarşısını almalıyıq. Görünür ki, Rusiya hərbiçiləri Laçın dəhlizində prosesi nəzarət altında saxlamaq istəmirlər. Ona görə orada Azərbaycan sərhədçiləri yerləşməli və gediş-gəlişə nəzarət etməli və Ermənistandan qanunsuz səfərlərin qarşısı alınmalıdır. Bunu biz etməsək, çox təəssüf ki, belə təxribatların sayı da arta bilər.\nDağlıq Qarabağ separatçıları yalandan deyirlər guya orada onların orduları var, istehkamları var. Bu məsələyə də biz gərək aydınlıq gətirək. Onların orduları da olmamalıdır, silahlı qüvvələri də olmamalıdır. Orada olan bütün silahlılar tərkisilah olunmalıdırlar. Bir neçə gündən sonra Ağdamda monitorinq mərkəzi qurulur, türkiyəli hərbiçilər gəlir. Bu prosesi sürətləndirməliyik”.


Yumurtalıqların zədələnməsi | ginekologiya | Kayzen\nYumurtalıqda olan kistanın burulması nəticəsində burada normal qan dövranı pozulur, iltihab və nekroz (toxumaların məhv olması) inkişaf etməyə başlayır. Beləliklə, qadında güclü ağrılar əmələ gəlir. Belə patologiyanın nəticəsində qadında çox güclü və təhlükəli iltihab — peritonit (qarın boşluğunun iç qatının iltihabı) inkişaf edə bilər. Peritonit xəstəliyi zamanı ölüm riski 80%-dir. Və bu peritonit yalnız cərrahiyyə yolu ilə müalicə oluna bilir.\nBilirsiz bəzi insanlarda barmaqların uzunluğunun normadan qısa və ya uzun olmasının səbəbi nədir? Bu ölçülərin dəyişilməsi fallop boruları ilə əlaqədardır. Çox uzun fallopievaya boru yumurtalığı burmaya daha (daha çox) meylli edə bilər.\nYumurtalıq burulmasında «yaxşı» tərəf mövcud deyil\n, yurtalıq zədələnməsi


Cəlil Cavanşir: \_"İstərdim ki, Yazıçılar Birliyi ləğv olunsun...\_" - MÜSAHİBƏ\nCəlil Cavanşir: "İstərdim ki, Yazıçılar Birliyi ləğv olunsun..." - MÜSAHİBƏ\nDigər yazarlardan fərqli olaraq daha çox sosial şəbəkələrdəki fəallığı ilə seçilir. Qeyri-adi görünüşü, fikirləri ilə hamını təəccübləndirməyi bacarır. Müsahibə alacağımı öyrəndikdə görüş üçün məkan olaraq ofis və qapalı yerdə olmasın dedi. Əslində bu mənim də ürəyimcə oldu. Belə qərara gəldik ki, elə şəhəri gəzə-gəzə söhbətləşək. Bu dəfə “Yazarlar” rubrikasının qonağı Cəlil Cavanşirdir.\n- Demək olar ki, hər gün yazıram. Nadir hallarda yazmadığım gün olar.\n- Bəs mövzu?\n- Mövzu bitib-tükənmir ki! Həftədə 2 dəfə köşə yazıram, müsahibələr, reportajlar da yerində. Çox vaxt mən yazıçıların, bəstəkarların – tanınmış adamların həyat və yaradıcılığından yazıram. Rastlaşdığım hadisələr mənə köşə yazısı üçün mövzu verir, reportajlar üçünsə getdiyim maraqlı məkanlarda müşahidə aparıb yazıram, nə qədər müsahib varsa müsahibə də olacaq.\n- Hansında özünüzü daha çox təsdiq etdiyiniz düşünürsüz?\n- Hamısında yaxşı alındığını söyləyirlər. Ancaq maddi imkanım olsa mən daha çox köşə yazaram və ədəbiyyatla məşğul olaram – hekayələr yazaram, romanımı tamamlayaram, tərcümə edərəm.\n- Hər gün köşə yazmaqla ədəbiyyatdan uzaq düşmürsüz ki?\n- Yox, əksinə. Hər gün yazmaqla yazı vərdişlərini daha çox inkişaf etdirirsən. Məsələn, köşə yazarının romana keçməsi o qədər böyük problem yaratmır. Bu romanlarda dil problemi və fikir problemi olmur. Gündəlik yazmaq böyük yazı təcrübəsi qazandırır.\n- Ədəbiyyatımızın müasir durumundan razısız?\n- O qədər də pis deyil. Məni qane edir. Əvvəlki illərlə müqayisədə vəziyyət yaxşıdır. Kitablar çıxır, yeni imzalar, yeni fikirlər, düşüncələr var... Olduqca rəngarəng mühit yaranıb ki, bu mühitdə bizim gələcəyə hesabladığımız ideyalar var ki, onlar gerçəkləşəcək. O qədər dolu gənclər var ki, onların perspektivləri Azərbaycan ədəbiyyatını böyük mənada yarada biləcək. 10 il əvvəl qəzet səhifələrində və jurnallarda imzasını gördüyümüz müəlliflərin böyük əksəriyyəti kitablaşma dövrünə qədəm qoyub. Yeni-yeni kitabların yazılması ədəbiyyatı canlandırır. Vaxtilə qəzetlərdə tanınan imzaların indi 1000-2000 tirajla kitabları çıxır. Deməli böyük ədəbiyyata gedən yol artıq açılıb. Bu da ədəbiyyat üçün bir stimuldur. Ədəbiyyatdakı fikir müxtəlifliyi də qənatbəxşdir. Yəni xor oxuyanlar azalıb.\n- 9 milyon əhalisi olan ölkədə 2 min tirajla çıxan kitabın çox hesab edilməsi nə dərəcədə düzgündür?\n- Əlbəttə dediyiniz nisbətdə yanaşsaq bu rəqəm çox azdır. Burdakı əmsalı başa düşməkdə mən çox əziyyət çəkirəm. Tərcümə etdiyim və müəllifi olduğum kitablar min tirjdan artıq çıxmayıb. Bildiyimə görə, kitablar daha çox Bakı şəhərində satılır. 9 milyonluq əhalinin 3 milyonu çörək qazanmaq üçün xaricə gedir, 2 və hətta 3 milyonu ümumiyyətlə ictimai və mədəni həyatdan tamamilə kənardır. Onları nə siyasi, nə də ədəbi proseslər maraqlandırmır, yalnız çörək dərdindədirlər. Yerdə qalan əhali üçünsə min tiraj yenə cüzi rəqəmdir. Ancaq nəzərə alsaq ki, ölkənin paytaxtı Bakı şəhərində heç 20 dənə kitab mağazası yoxdur, onda günahı insanlarda axtarmarıq. Kitab alıcılarının sayı çox məhduddur və dövlətin bu sahədəki siyasəti ürəkaçan deyil. Kitaba qoyulan ƏDV ləğv olunmalı, kitaba dövlət səviyyəsində dəstək verilməlidir. Biz hətta oxucularımızın çoxusunu ya üzdən, ya da sosial şəbəkələrdən tanıyırıq. Hər halda 10 il əvvələ nəzər salıb sevinməliyik.\n- Kitabların təbliğatında tənqidçilərin rolu danılmazdır. Siz özünüz də bu səhədə qələminizi sınayırsınız. Bu gün tənqıdçilər yeni kitabları yetərincə təbliğ edə bilirlər?\n-Kitabın təbliğində tənqidçilərin və ədəbiyyatşünasların ciddi rolu var. Təəssüf ki, bizdə tənqidçilər çox vaxt tanışlıq və tapşırıqla yazdıqlarına görə, gənc nəsildən ciddi bir tənqidçi çıxmayıb. Yaşlılar da müəyyən maraqlara uyğun yazır. Bir neçə adam istisnadır ki, onlar kitabı tənqid edəndə, onun haqqında yazanda müəllifin kimin qohumu olduğunu, hansı cəbhədən olduğunu nəzərə almır. Mən özümü də azlıqda olan bu tənqidçi siyahısında hesab edirəm. Kitablar haqqında çoxlu yazılarım var, onların da böyük əksəriyyəti gənc qələm adamlarının kitaları haqqındadır. Bu kitablar haqqında yazarkən müəllifin məşhurluğu, kimin qohumu olması məni heç vaxt maraqlandırmayıb. Amma tənqidçilərimiz təəssüf ki, belə şeyləri nəzərə alırlar. Mən oxuduğum kitablar haqqında həmişə sevgiylə yazıram. Mənə kitabını verib haqqında yazmağımı xahiş edənlər olanda etiraz etmirəm. Çünki, bunu qələmimə qarşı etimad hesab edirəm. Amma bəzi dostlarımız var ki, qəsdən tanıtım xarakterli yazılar yazmırlar. Mən özümü tənqidçi kimi görmürəm. Çünki, ədəbiyyatşünas deyiləm. Yazdığım yazılar daha çox kitab tanıtımına xidmət edir.\n- Qətiyyən. “İtirilmiş əlyazma” romanı haqqında 10-dan artıq tənqidi yazı yazılıb. Çoxusu da gənc bloggerlərdir. Romanımı peşəkar şəkildə tənqid və təhlil edən Mətanət Vahidin yazısı mənim çox xoşuma gəlib. Baxmayaraq ki, kifayət qədər ağır yazıdır. Mən bu təqiddən çox böyük stimul aldım və gələcək romanımı necə işləyəcəyim barədə beynimdə fikir formalaşdı. Hərdən tanımadan, əsərin mahiyyətini bilmədən tənqid yazılır. Mənim romanım haqqında blogger Əli Novruzov belə bir tənqid yazmışdı. Mən də bu yazıya cavab verdim. Əlinin yanaşması düzgün deyildi. Bir az da saytlar bunu böyüdüb qalmaqal yaratdılar. Amma mən Əli Novruzovun intellektinə hörmət edirəm. Bilirəm ki, ciddi mütaliəsi olan adamdır. Ancaq bu yazıda tənqiddən daha çox müəllifi aşağılamaq var idi. Hər halda ondan belə yazı gözləmirdim. Daha səmimi, daha arqumentli yazı yazacağına ümid edirdim. Görünür mənim iddialı görünüşüm onu qıcıqlandırıb. Hər halda tənqid, qərəzsiz və arqumentli olanda inkişafa xidmət edir.\n- İddialı görünüşə malik olduğunuzu dediniz. Səmimi olaraq deyə bilərsiniz hansı iddialarınız var?\n- Əlbəttə. Son iki ildə ədəbiyyata aid iddialarımı gerçəkləşdirmişəm. Bir şeir kitabım, bir romanım və 2 tərcümə etdiyim kitab çap olunub. Oxunan və sevilən yazar olmağa iddialıyam. Bəzi iddialarım isə artıq reallaşıb. Yəni, yaşıma görə arzuladığım yerdəyəm.\n-Bəs bu iddiaların həyata keçməsi üçün Cəlil Cavanşir hansı qurbanları verdi?\n- Bəlkə də bunlar iddiaların qurbanı deyil. Amma ən azı bu hadisələrdən sonra məndə daha çox inadkarlıq yarandı. Ailəmdən ayrılmağım, şəxsi problemlərim, sıxıntılarım və s. Əslində bu ayrılıq məni bir az da gücləndirdi. İnadkar olmağa, mübarizə aparmağa başladım. Bu, mənim bu yolda verdiyim ilk qurban idi. Burda ən böyük itkim oğlumdan ayrı qalmağımdır. Onu ayda bir, bəzən də iki aydan bir görürəm. Çünki ayın bütün günləri işləməyə məcburam. İddialı adam həm də zəhmətkeş olmalıdır. Heç nəyi asan qazanmaq mümkün deyil. Asan qazanılan şeylərin də dadı-duzu olmur. Eyni zamanda şəxsi həyatımı heç düşünmürəm. Yenidən ailə qurmaq, ev almaq, maşın almaq haqqında heç vaxt düşünmürəm. Bunları düşünməməyim anormaldır, bəlkə də yanlış addımdır. Amma hələ ki, belədir.\n- Ayrılığın ildönümünü yenə qeyd edirsiz?\n- O qədər ayrılıq yaşamışam ki... Ayrılıqlar çox ağrıdır adamı. Mən isə əzabdan manyakcasına zövq alıram. Ayrılığın ildönümünü qeyd edirəm. İçə-içə o günü yenidən yaşayıram. Məncə hər ayrılığın, hər itkinin insana gətirdiyi bir müdriklik, böyüklük var. Hər ayrılığın özünəməxsus xatirəsi, hər qadının sənin həyatında buraxdığı iz var və o izləri xatırlamaq lazımdır.\n- Bunlar ədəbiyyata necə, yansıyır?\n- Əlbəttə. 3 yarımçıq romanım və üzə çıxarmadığım şeirlər var ki, bunlar ayrılıq, sevgi notları ilə yüklənib. Ayrılıq haqqında yaman çox yazıram. Ayrılığı yaşadıqdan sonra çox qəddarlaşmışam. Bundan sonrakı həyatımda sevgi yaşayıb, ayrılanda ağlayacaq qədər məsumluğum qalmayıb. Daha qadın sevgiləri sıradan, adi və bir az da həyəcansız olacaq. Bəlkə də elə bir adama rast gələcəyəm ki, daha çox təsir edəcək mənə. Ancaq mən müqəddəsliyi, saflığı, məsumluğu yaşayıb bitirmişəm. Ruh həmin ruhdur, ovqat həmin ovqat, insan həmin insandır – sadəcə yaş, təcrübə artır və artıq fikirləşirsən ki, məsumluq və müqəddəslik sənə yad, səndən uzaq olmalıdır ki, yaşaya biləsən.\n- Bir qadının gülüşü yenə sizi sevindirir?\n-Qadın gülüşündə bir az ruhani, bir az da şeytani nə isə var. İnsanın ovqatını, düşüncələrini dəyişə bilir. Hələ də bir qadının gülüşünə aldanacaq qədər, bir qadının gülüşü ilə təsəlli tapacaq qədər avam kənd uşağıyam. Dünya yaranışdan belədir. Qadın kişi münasibətlərində qadının bir gülüşü, işvəsi nazı hər şeyi həll edə bilir, adamı dəyişə bilir.\n- Qadın sizin üçün şeirdir?\n- Qadın bəzi hallarda şeirdən daha böyükdür.\n- Bəs bu şeir sizin üçün bitməyib?\n- Niyə bitsin ki? Bəzən sevmədiyimiz şeirlər də ovqatımızdan asılı olaraq bizi kövrəldir.\n-Sizin haqqınızda danışanda nədənsə ilk olaraq “Underground sevgilər” yada düşür.\n- “Underground sevgilər” mənim ikinci şeir kitabımdır. İlk şeir kitabım 2004-cü ildə çap olunub. “Underground sevgilər” kitabında son dövrlər, yəni 2011-ci ilə qədər yazdığım şeirlər toplanıb. Hələlik ən uğurlu kitabım budur. Məncə özünü doğruldan kitab oldu. Tanınmış aktrisa və aktyorlar bu kitabdakı şeirləri səsləndirdi. Dostum İslam Şirvani bu ifalar üçün xüsusi musiqilər yazdı. Bir sözlə, bu kitabı çox sevirəm.\n- Paytaxta əyalətdən gəlmisiz. Bəs bölgələrdə necə, tanıdığınız, oxuduğunuz yazarlar var?\n- Naxçıvandan Elxan Yurdoğlunun yaradıcılığı ilə tanışam. Şeirlərini oxumuşam. Onun ədəbiyyatla bağlı fikirləri mənim üçün maraqlıdır. Onu paytaxt mühitindən uzaqda hesab etmirəm. Gəncədə Lətif Zərgər, Aydın Murovdağlı, Vüsal Hicran, Qazaxda Bəxtiyar Hidayətin, Kürdəmirdə Anar Gülümsoyun, Qobustanda Bahadur Qobustanın yaradıcılığı mənim üçün maraqlıdır. Amma heyif ki, adını çəkdiklərimin çoxunsunu paytaxt ədəbi mühitində tanımırlar.\n- Ədəbi müsabiqələrə münasibətiniz necədir?\nI və II Milli Kitab Müsabiqələrini baykot etmişdim. Ancaq II müsabiqənin nəticəsi məni çox sevindirdi. Pərvizin qalib olması ədalətli seçim idi. Amma Mirmehdi Ağaoğlunun da ən azı üçüncü olacağını gözləyirdim. Ən çox Nəsimi Ədəbiyyat Müsabiqəsinin təşkili xoşuma gəlir. Mən də bu müsabiqənin qaliblərindən olmuşam. Zahir Əzəmət obyektiv və qərəzsiz müsabiqə keçirir. Azadlıq radiosunun “Oxu zalı”nın keçirdiyi müsabiqəni də uğurlu hesab edirəm. Nəticənin dəxli yoxdur. Əsas odur ki, ədəbiyyata faydalıdır. Yazarlara stimul verir. Məsələn “Qızıl kəlmə” mükafatını heç bəyənmirəm. Bu mükafatın nəyə, kimə xidmət etməsi mənə aydın deyil. Ümumiyyətlə AYB-nin təşəbbüsü ilə görülən bütün işlər çox primitiv və yarımçıqdır.\n- Bu kimi məsələlərdə Rəşad Məcidlə “atışmalar”ınız da olub.\n- Rəşad Məcidlə bizim “atışmalar”ımız çox olub. Məsələn, Anar haqqında, Yazıçılar Birliyində prezident təqaüdünün verilməsi haqqında və s. Cəsarətlə deyirəm ki, Yazıçılar Birliyi Cəlil Cavanşirdən belə qorxur, çəkinir. Məni zərərsizləşdirmək və susdurmaq üçün istənilən vasitələrə əl atırlar. Anar və onun ətrafı işlədiyim insanları bezdiriblər ki, mən onlardan yazmayım. Ancaq mənim yazılarımda sadəcə bir istəyim var ki, Prezident təqaüdü verilən adamların adları açıqlansın, görək orda hansı qohumbazlıq, dostbazlıq prinsipləri gözlənilib. Artıq Prezident təqaüdü verilib və heç bir ad açıqlanmır. İkinci istərdim ki, Yazıçılar Birliyi ləğv olunsun və yaradıcı təşkilatlar yaransın. Hər şeyi monopoliyaya alıb üstündə oturmaqla heç nəyə nail olmaq olmaz. Gənclərə qrantlar ayrılsın ki, gənclər də yaradıcılıqla məşğul olsunlar. Çünki bir neçə ildə 2 minlik Yazıçılar Birliyi 5 nəfər ortaya çıxarıbsa, nativ və azad nəsil onlarla imza tanıdıb və yazar yetişdirib. Rəşad Məcid bəzən məni təhqir də edib. Yaradıcı adamın bu cür münasibətinin bir adı var, qoçuluq. Məncə Rəşad Məcid təzadlı adamdır. Bəzən elə yaxşı işləri olur ki, qiymətləndirməmək imkansızdır.\n- Hansısa PEN - klubun üzvüsüz?\n- Heç bir təşkilat üzvü olmasam da Yazıçılar Birliyinə antipatiyam, Azad Yazarlar Ocağına, müstəqil qələm adamlarına isə simpatiyam var. Amma AYB-də çoxlu dostlarım var və onları yüksək qiymətləndirirəm.\n- Bir az da yaradıcılıq planlarınızdan danışın.\n- Daniel Kehlmannın “Dünyanın ölçülməsi” romanını sentyabradək tərcümə edib təhvil verməyi düşünürəm. Uzun müddət səhhətimdə problemlər oldu və gündəlik yazılar başımı qatdı. Tərcümə yarımçıq qalmışdı. İndi yenidən tərcümə işinə girişmişəm. Sentyabr ayında kitablar, filmlər və məşhur yazıçılar haqqında yazdığım yazıları kitab halında çap etdirəcəm. Sonra hekayələr kitabımı nəşr etdirməyi düşünürəm. Bundan sonra şərti adı “Qeyri-ənənəvi sevgi” olan romanımı çap etdirməyi düşünürəm. 5 ildir bu romanı yazıram. Hal-hazırda kitabın üzərində düzəlişlər edirəm. Yaxın vaxtlarda yarımçıq yazıları davam etdirəcəm. /simsar.az/


Cəmiyyət Комментарии к записи Ramin Bayramlı: Həftəsonu məhdudiyyətləri mətbuat sahəsinə də şamil ediləcək отключены\n«Həftəsonu məhdudiyyətləri bütün sahələrdə olduğu kimi, mətbuat sahəsinə də şamil ediləcək».\nCəmiyyət Комментарии к записи Maska taxmayanların 50 manat cərimələnməsi qərarı qüvvəyə mindi отключены\nCəmiyyət Комментарии к записи Gəncənin içməli su ilə təchizatı yaxşılaşdırılır отключены\nCəmiyyət Комментарии к записи Gəncədə dezinfeksiya işləri davam edir отключены\nCəmiyyət Комментарии к записи Gəncədə mənşəyi məlum olmayan baytarlıq preparatları aşkarlanıb отключены\nAgentliyin İnformasiya təminatı və innovativ həllər şöbəsindən verilən məlumata görə, Gəncə Şəhər Baş Polis İdarəsinin əməkdaşları ilə birgə Gəncə şəhəri, Sadılı qəsəbəsi, Muxtar Abisarov küçəsində Tanrıverdiyev Nicat Zahid oğluna məxsus yük avtomobilinə baxış keçirilib.\nCəmiyyət Комментарии к записи Gəncə şəhər Nizami rayonu ərazisində karantin rejimi tələblərinin yerinə yetirilməsinə nəzarət olunur отключены\nCəmiyyət Комментарии к записи Poçt rabitəsinin yaradılmasından 202 il ötür отключены\n1818-ci ildə Gəncə şəhərində ilk poçt kontoru açılıb.\nDeputat Musa Quliyev cərimənin məbləğinin azaldılmasını təklif edib\nCəmiyyət Комментарии к записи Deputat Musa Quliyev cərimənin məbləğinin azaldılmasını təklif edib отключены\n“Layihədə nəzərdə tutulan 50 manat uyğun məbləğ deyil”. Bunu Milli Məclisin Əmək və soail siyasət komitəsinin sədri Musa Quliyev parlamentin bu gün keçirilən iclasında İnzibati Xətalar Məcəlləsində dəyişikliklərin müzakirəsi zamanı deyib.\nO bildirib ki, bu məbləği 20-25 manata endirməlidir:\n“Onu da qeyd edim ki, qanunu pozanlar çox vaxt elə pulu olmayan insanlar olur. Digər tərəfdən kurslarla bağlı məsələyə də baxılmalıdır. Ara məsafəsi gözlənilməklə, maskadan istifadə etməklə kurslar öz fəaliyyətini davam etdirməlidir”.\nCəmiyyət Комментарии к записи Mehriban xanım Əliyeva çox sadə bir mərama söykənib: Azərbaycan uşaqlarını bəxtəvər görmək отключены\nRespublikamızda da bu mühüm məsələyə daim diqqət və qayğı ilə yanaşılır. Uşaqların hərtərəfli şəxsiyyət və layiqli vətəndaş olaraq formalaşmaları müstəqil Azərbaycan Respublikasının dövlət uşaq siyasətinin aparıcı istiqamətini təşkil edir.\nCəmiyyət Комментарии к записи Bu gündən yaşı 8-dən yuxarı olan uşaqların fərdi təhsilə cəlb edilməsinə başlanılır отключены\nBununla bağlı valideynlər www.mektebeqebul.edu.az saytında qeydiyyatdan keçdikdən sonra iyunun 1-dən yerli təhsili idarəetmə orqanlarında yaradılmış müvafiq komissiyaya müraciət etməlidirlər.\nSəhifə 54 - 92««...102030...5253545556...607080...»»


SON XƏBƏR: “Xiaomi” ilk 8K televizorunu avtomobil qiymətinə satacaq\nSON XƏBƏR: Rəsmi Ankara Ermənistana xəbərdarlıq etdi: “Hücumları dərhal dayandırın!”\nSON XƏBƏR: ABŞ Bağdadda səfirliyini bağlaya bilər\nSON XƏBƏR: Azərbaycanda daha 38 yeni yoluxma qeydə alınıb, 70 nəfər sağalıb\nTürkiyənin Akdəniz Universitetinin azərbaycanlı professoru Tərlan Məmmədov koronavirusun qarşısını ala biləcək vaksin hazırlayır. O, bu işin üzərində 20 nəfərə yaxın bir heyətlə çalışır. O, hazırlanan bitki mənşəli vaksinlə bağlıilk dəfə olaraq''XəzərXəbər''ə müsahibə verib.\nAzərbaycanlı alim Türkiyədə koronavirus infeksiyasının müalicəsində istifadə oluna biləcək bitki mənşəli vaksin hazırlayır..\n20-ə yaxın magistr və aspirantla vaksini hazırlayan Milli Elmlər Akademiyasının müxbir üzvü, Akdeniz Universitetinin Professoru Tərlan Məmmədov ''XəzərXəbər''ə müsahibəsində bildirib ki, COVID-19 qarşı vaksinlərin hazırlanması istiqamətində işlər uğurla davam etdirilir. Bu məqsədlə bir neçə vaksinin nümunəsi hazırlanaraq heyvanlar üzərində test edilib.\n"Bayern" böyük hesabla uduzdu - VİDEO\n"Lester Siti" "Mançester Siti"yə 5 top vurdu - VİDEO\nSuares debütündə dubl etdi, "Atletiko" 6 qolla qalib gəldi - VİDEO\nOPEC-in baş katibi: Bu il qlobal neft tələbatı sutkada 9,5 milyon barrel azalacaq\nAlmaniya hökuməti cəbhədəki vəziyyətlə bağlı təklifini açıqladı\nMilli Məclis Sədrinin müavini Adil Əliyev: Zəfər bizimdir!


Yerli vergilər ancaq bank vasitəsilə aparılacaq\nÖlkədə kölgə iqtisadiyyatının payının azaldılması, o cümlədən yerli büdcə gəlirlərinin formalaşdırılmasında şəffaflığın artırılması və vergi ödənişlərin təyinatı üzrə yığılmasında nağdsız ödənişlərin rolu əvəzsizdir. Son illər nağdsız ödənişlərin tətbiqi sahədə bir sıra təşəbbüslər göstərilir və bu addımların ilkin müsbət nəticələri görünməkdədir.\nİnsanlar evində oturmaqla internetlə bütün kommunal xərclərini, vergi borclarını ödəyirlər. Bütün bu üstünlüklərin fonunda yerli vergi və ödənişlərin nağd şəkildə qəbuluna qadağanın tətbiqi qərarı tələsik addımdır və bu, onsuz da ağır vəziyyətdə olan bələdiyyələrin fəaliyyətinə ciddi zərbə vura bilər.\nMilli Məclisin Regional məsələlər komitəsinin 19 may tarixli iclasında “Yerli (bələdiyyə) vergilər və ödənişlər haqqında”qanuna dəyişiklik təklif edilib. Təklif qəbul edilərsə, yerli vergi və ödənişlərin ödənilməsi yalnız banklar, poçt rabitəsinin milli operatoru, habelə mövcud nağdsız ödəmə vasitələri ilə həyata keçiriləcək. Yerli vergi öhdəliklərinin nağdsız qaydada ödənişi şəffaflıq və hesabatlılıq baxımından vacib olsa da, indiki dövrdə nağd ödənişlərə qadağanın qoyulması yolverilməzdir.\nƏsas problem kənd yerlərində ödəniş üçün zəruri infrastruktur yoxdur. Belə çıxır ki, kənd əhalisi hər dəfə vergi və ödənişləri ödəmək üçün bir neçə kilometr məsafə qət edib rayon mərkəzinə getməlidir. Halbuki bu vaxta qədər yaşadığı evin bir neçə yüz metrliyində yerləşən bələdiyyəyə pul ödəməkdə maraqlı deyildi. Güman ki, Azərpoçt MMC-nin yerli poçt şöbələrinə yerli vergi və rüsum qəbulu səlahiyyəti veriləcək. Ancaq nəzərə alaq ki, hazırda ölkədə 1606 poçt şöbəsi fəaliyyət göstərir. Kənd yaşayış məntəqələrinin sayı isə təxminən 4255-dir. Göründüyü kimi, hər 5 kənddə 2 poçt şöbəsi düşür. Deməli, hətta bu addım əhalinin maliyyə müəssisələrinə əlçatanlıq problemini həll edə bilməyəcək.\nİkinci əsas problem xərclərin artmasıdır. 2013-cü ilin məlumatına görə, yerli vergi yığımının həcmi 11,5 milyon manat olub. Bu hesabla adambaşına düşən vergi ödənişi 1 manat 20 qəpik olub. Orta hesabla hər ailə il ərzində yerli büdcəyə 4,8 manat pul ödəyib. Bank vasitəsilə vergi ödənişi üçün xidmət haqqı isə hazırda 40 qəpikdir. Deməli, hər ailə vergidən əlavə 40 qəpik ödəməlidir ki, bu da onun vergi yükünü 8% artırır. Bura uzaq məsafədə olan maliyyə müəssisəsinə getmək üçün nəqliyyat xərcini də əlavə etsək onda xərclərin daha çox olduğunu görərik.\nƏn nəhayət, bu gün Azərbaycanda fəaliyyət göstərən bələdiyyələrinin 90%-i öz büdcə vəsaitləri üzərində müstəqil sərəncam vermək hüququndan məhrumdurlar. Qanunvericilikdə müstəqillik əksini tapsa da reallıq bunun əksini deyir. Büdcədən vəsait çıxartmaq üçün bələdiyyə mütləq yerli icra hakimiyyəti başçısının razılığını almalıdır. Əks halda bələdiyyə bankdan pul çıxara bilmir. Hətta büdcə xərclərinin təyinatı bir sıra hallar icra başçıları tərəfindən müəyyənləşdirilir. Vergi və ödənişlər nağd şəkildə ödənildikdə bələdiyyə həmin vəsait üzərində sərbəst sərəncam verə bilir və onu hansısa yerli problemin həllinə yönəldir.\nBir məsələni də unutmayaq. Dövlət vergilərindən fərqli olaraq yerli vergilər birbaşa vətəndaşlardan yığılır. Dövlət vergiləri üçün nağd ödənişə qadağanın tətbiqi hardasa özünü doğruldur. Çünki dövlət vergiləri vətəndaşların çalışdığı müəssisə tərəfindən ödənilir. Ancaq yerli vergiləri əhali şəxsən ödəməli olur. Yeni dəyişikliyin qəbul olunacağı təqdirdə, vergi ödənişinin çətinliyi artıracaq və nəticədə vergi yığımına mənfi təsir göstərəcək.\nNağdsız ödənişin inkişafı vacibdir. Onun stimullaşdırılmasının əsas şərtlərindən biri də nağd ödənişə məhdudiyyətin tətbiqidir. Ancaq indiki məqamda qadağanın bələdiyyələrə tətbiqi arzuiolunmaz fəsadlar törədə bilər. Ona görə də yerli vergi və rüsum ödənişində nağdsız ödəniş inkişaf etdirilməklə yanaşı nağd ödəniş mexanizmi də bir müddət saxlanılmalıdır.\nTarix: 20 May 2014 | Baxış sayı: 1605


Kəlbəcər yoluna 35 sm qar yağdı, yollar buz bağladı - HAQLI.AZ\nEv BÖLGƏ Kəlbəcər yoluna 35 sm qar yağdı, yollar buz bağladı\nKəlbəcər yoluna 35 sm qar yağdı, yollar buz bağladı\nAzərbaycan Avtomobil Yolları Dövlət Agentliyi qeyri-sabit hava şəraiti ilə bağlı “Zəfər” yolu və Kəlbəcər yolundakı vəziyyəti açıqlayıb.\nHaqlı.az xəbər verir ki, Agentliyin Mətbuat xidmətinin rəhbəri Anar Nəcəfli bildirib ki, 23 dekabr 2021-ci il saat 10:00-a olan məlumata görə, Əhmədbəyli-Füzuli-Şuşa “ZƏFƏR” yolunda yağıntı olmasa da, ərazidə 3-4 dərəcə şaxta var, nəqliyyat vasitələrinin normal hərəkəti təmin olunub.\n“Toğanalı-Kəlbəcər-İstisu yolunda da hazırda yağıntı yoxdur. Amma yolun Murovdağdan keçən hissəsində 21.12.21 tarixdən gecə saatlarına qədər güclü qar yağıb, qarın hündürlüyü yoldan kənarlarda 30-35 sm təşkil edir. 16-20 dərəcə şaxta var, yolda buzlaşma əmələ gəlib. Yağıntı başlayandan bu gün səhər saatlarınadək yolun qardan təmizlənməsi işləri davam etdirilib, qum-duz səpilib. Hazırda bununla bağlı müvafiq tədbirlər davam etdirilir. Yolda şinləri zəncirlənmiş nəqliyyat vasitələrinin hərəkəti təmin olunur”.\nƏvvəlki məqaləAzərbaycan diasporunun tanınmış nümayəndəsi vəfat etdi – FOTO\nNövbəti məqalədəCeyhun Bayramov: “Azərbaycanın Bosniya və Herseqovinada səfirliyi açılacaq”


Ana səhifə / Özəl / GÜNDƏM / Xırdalanda kirayə qiymətinə mənzil sahibi ol!\n22 Aprel 2022, 15:10 / OXUNUB: 287\t/ Özəl GÜNDƏM\nKristal Abşeron "Park Xırdalan” yaşayış kompleksində kirayə qiymətinə mənzillər təqdim. Gündəlik ehtiyaclarınızı bütünlüklə özündə cəmləşdirən yaşayış kompleksində "Central Clinic” tibb mərkəzi, kompleksin geniş həyətində açıq və qapalı idman sahəsi, fitnes mərkəzi, uşaqlar üçün oyun parkı, uşaq bağçası fəaliyyət göstərir.\nLayihəni xüsusi edən amillərdən biri də mənzillərin tam təmirli və çıxarışlı formada sakinlərə təhvil verilir. Təmirdə Avropa brendlərinin inşaat materiallarından istifadə edilib. İtaliya istehsalı "Limonta” divar kağızları və "Sicor” liftləri, Alman texnologiyası ilə hazırlanmış "PVC” plastik pəncərələri, Türkiyənin "E.C.A” şirkətinə məxsus kombi sistemləri bunlara misal ola bilər. Fasad isə daş yunu ilə izolyasiya edilmişdir.\n"Park Xırdalan” yaşayış kompleksinin təhlükəsizliyinə isə yüksək səviyyədə nəzarət olunur. Belə ki, 7/24 fasiləsiz işləyən kameraların müşahidəsi və mühafizə xidməti həmçinin, sakinlər üçün nəzərdə tutulan yeraltı avtodayanacaqda sakinlərin avtomobillərindən nigaran qalmaması üçün xidmət göstərir.\nSiz də 20 ilədək kredit imkanları ilə, AYLIQ SADƏCƏ 337 AZN ödəməklə "Park Xırdalan”dan mənzil sahibi ola bilərsiniz!\n22.06.2022, 14:40 / Özəl, GÜNDƏM, TƏHLİL\nBərdə Mərkəzi Rayon Xəstəxanasının direktoru 200 minlik villa aldı\n19.06.2022, 09:49 / Özəl, GÜNDƏM, HADİSƏ\n17.06.2022, 13:09 / Özəl, GÜNDƏM, HADİSƏ


Dünya 14 avqust — 00:23\nHonkonq aeroportundan bütün uçuşlar təxirə salındı\nÇin Mərkəzi Televiziyası xəbər verib ki, buna səbəb Honkonqda davam edən etiraz aksiyalarıdır. Belə ki, etirazçıların ən çox toplaşdığı məkanlardan biri məhz beynəlxalq hava limanıdır. Eyni hal avqustun 12-də də baş vermişdi.\nAzərTAc xatırladır ki, son aylar Honkonqda ekstradisiya haqqında qanuna təklif olunan düzəlişə etiraz olaraq aksiyalar keçirilir. Honkonq hökumətinin icazəsi olmadan keçirilən aksiyaların gedişində dəfələrlə polis ilə etirazçılar arasında qarşıdurma yaranıb, xəsarət alanlar olub. Polis qanunsuz aksiyaları dağıtmaq üçün gözyaşardıcı qazdan istifadə etməyə məcbur qalıb.


lala fon elanlari\nBakida lala fon qiymeti elanlari , lala fon elani 2021 ucuz qiymete lala fon satisi sərfəli qiymətə lala fon almaq. islenmis lala fon aliram, işlənmiş lala fon satılır. pulsuz lala fon elani yerlesdir. Azerbaycanda ucuz qiymete lala fon satilir. en ucuz qiymete lala fon tapmaq ucun Unvan.Az sayti size komek edecek.\nev alqi satqisi ev elanlari kurslar komputer kursları ünvan az lalofon samsung galaxy s4 mini teze.qiymeti unvan.az nokia lumia 1020 teze qiymeti kombi ustasi kondisioner ustasi kurslar tikinti materiallari satıram tezbazar.az


Xəzər bölgəsində gedən mübarizənin qalibi bəlli olub\n08:34 30 Oktyabr 2020\n15:03 10.08.2018 (Yenilənib 15:17 10.08.2018) Qısa URL\nBaş Qərargah rəisinin müavini: "Bu yarışlarda Azərbaycan Silahlı Qüvvələri layiqincə təmsil olundu"\nBAKI, 10 avqust — Sputnik. Bu gün Müdafiə Nazirliyinin (MN) Təlim Tədris Mərkəzində (TTM) IV "Beynəlxalq Ordu Oyunları – 2018" çərçivəsində Bakıda təşkil edilən "Dəniz Kuboku-2018" beynəlxalq yarışlarının bağlanış mərasimi keçirilib. Sputnik Azərbaycan xəbər verir ki, əvvəlcə qalib ölkələrin bayraqları səhnəyə gətirilib, sonra yarışın qalibləri elan edilib.\nSon nəticəyə görə, Rusiya Federasiyasının Xəzər filotiliyasının komandası, ikinci yerə Qazaxıstan Respublikasının, üçüncü yerə isə Azərbaycan və İran Hərbi Dəniz qüvvələrinin komandaları layiq görülüb. Qalib ölkənin himni çalınıb və "Dəniz Kuboku" birinci yerin sahibi olan Rusiya Federasiyasının komandasına təqdim edilib.\nMərasimdə çıxış edən IV Beynəlxalq Ordu Oyunları çərçivəsində "Dəniz Kuboku — 2018" müsabiqəsi təşkilat komitəsinin sədri, Azərbaycan Silahlı Qüvvələri Baş Qərargah rəisinin müavini, Döyüş Hazırlığı və Hərbi Təhsil Baş İdarəsinin rəisi, general-leytenant Nizam Osmanov bilirib ki, Rusiya Federasiyası Müdafiə Nazirliyinin təşəbbüsü ilə keçirilən Beynəlxalq Ordu Oyunları, eləcə də "Dəniz kuboku" qoşunların peşəkarlıq səviyyəsinin yüksəldilməsi üçün möhkəm zəmin yaradır.\n"Bu yarışlarda Azərbaycan Silahlı Qüvvələri layiqincə təmsil olundu. Onların uğurları bizi sevindirir. Yarışların şəffaf keçirilməsi üçün hər cür şərait yaradılmışdı" — deyə N.Osmanov vurğulayıb.\nO, qeyd edib ki, keçirilən yarışlar hərbi qulluqçularda həmrəylik hissi oyatmaqla bərabər, iştirakçıların yaddaşında xoş xatirə olaraq qalacaq: "Eyni zamanda, "Dəniz Kuboku" müsabiqəsi bütün iştirakçılara ölkəmizi daha yaxşı tanımaq, tarixi yerləri, abidələri görmək və xalqımızın adət-ənənələri ilə tanış olmaq imkanı yaratdı".\n"Dəniz Kuboku-2018" beynəlxalq yarışlarının bağlanış mərasimi\nDaha sonra Nizam Osmanov "Dəniz Kuboku — 2018" müsabiqəsini bağlı elan etdi.\nRusiya Federasiyası hərbi-dəniz donanmasının əsas heyətinin nümayəndəsi, kapitan Dmitri Korovin çıxışında bildirib ki, yarışların keçilməsinə dəyişən hava şəraiti mane olsa da, yarış şəffaf şəkildə baş tutub: "Biz məşqlər zamanı görürdük ki, digər komandalar da uğurludur. Onların yarışlarda müəyyən səhvlərə yol verməsinin səbəbi isə, həyacanlı olmaları idi. Biz burada bir-birimizdən çox şey öyrəndik".\nQeyd edək ki, "Beynəlxalq Ordu Oyunları — 2018" yarışları çərçivəsində iyulun 28-dən avqustun 11-dək Azərbaycan, Belarus, Qazaxıstan, Çin, İran və Rusiya ərazisində ümumilikdə 28 müsabiqə təşkil olunub.\nAzərbaycan hərbçiləri 5 müsabiqədə iştirak ediblər. Hərbçilərimiz ölkəmizdə keçiriləcək "Dəniz kuboku" ilə yanaşı, Rusiyada "Tank biatlonu" və "Səhra mətbəxi", Qazaxıstanda "Artilleriya atəşinin ustaları" və Belarusda "Snayper həddi" müsabiqələrinə də qatılıblar.\n"Dəniz Kuboku-2018", "Beynəlxalq Ordu Oyunları - 2018", müsabiqə, Müdafiə Nazirliyi, yarış


Azərbaycan mediası nəyi hədəf götürüb?\nJurnalistlər İlhamiyyə Rzayeva, Rəşad Məcid və Bahəddin Həziyev\nİyulun 22-də Milli Mətbuat Günündə «Azadlıq» radiosunun «Can Bakı» verlişi məhz bu suala cavab axtarıb. Verlişinin qonaqları tanınmış jurnalistlər İlhamiyyə Rzayeva, Mahal İsmayıloğlu, «525-ci» qəzetin baş redaktoru Rəşad Məcid və «Bizim Yol» qəzetinin baş redaktoru Bahəddin Həziyev olublar.\nİlhamiyyə Rzayeva dedi ki, indi Azərbaycanda mətbuat «kor dalana dirənib, dalana gəlib çıxıb»: «Mən hazırda Azərbaycanda müstəqil jurnalistika faktoru görmürəm. Ya iqtidara, ya da müxalifətə xidmət edən mətbuat var, xalqa xidmət edəni yoxdur. Mətbuat addım-addım nüfuzdan salınır. Biz isə bu prosesə müdaxilə edə bilmirik».\nRəşad Məcid hesab edir ki, indi mətbuatımız zəif və gücsüzdür.\nBahəddin Həziyev bildirir ki, mətbuat işçiləri kimi bizim əsas günahımız zəif mətbuat ortaya qoymağımızdır.\nQonaqlar televiziyadakı ab-havadan da danışdılar. Rəşad Məcid televiziyaları bayağı, «əttökən» verilişləri efirə verməkdə ittiham etdi: «Amma ümid edirəm ki, yaxın gələcəkdə Azərbaycanda olan intellektual güc qalib gələcək və İlhamiyyə xanımı yenidən efirdə görə biləcəyik». İlhamiyyə Rzayeva isə dedi ki, onlar evdə ümumiyyətlə Azərbaycan televiziyalarına baxmırlar: «Çünki bu kanallardakı əksər verilişlər zövqü korlayır, gənclərə çox böyük ziyan vurur, dəyərlər tapdanır».


Ermənilər Füzulinin Alxanlı kəndini atəşə tutdu: ölənlər və yaralananlar var – FOTO- YENİLƏNİB – EtikXəbər\nErməni silahlı bölmələri Füzulirayonunun Alxanlı kəndini atəşə tutub.\nEtikxeber.az-ın APA-ya istinadən xəbər verir ki, kənd axşam saatlarında artilleriya qurğularından və digər silahlardan intensiv atəşə məruz qalıb.\nKənd sakinləri arasında ölən və yaralananlar var. Evlərə ciddi ziyan dəyib.\nMüdafiə Nazirliyindən APA-ya Alxanlı kəndinin atəşə tutulmasını təsdiqləyiblər.\nNazirlikdən bildirilib ki, düşmən atəşi nəticəsində iki kənd sakini həlak olub, yaralılar var.\nAzərbaycan Silahlı Qüvvələrinin bu istiqamətdə yerləşən qüvvələri tərəfindən cavab tədbirləri görülür.\n“Böyük gələcəklə bağlı planlarımızı onlarla müzakirə edirik ki…” – ƏLİ ƏHMƏDOV


Azərbaycan və Belarusun elmi fəaliyyəti -\nAzərbaycan və Belarusun elmi fəaliyyəti - FOTO\n21:18 22 Noyabr 2013 Oxunub : 607\nBelarus Azərbaycana elm sahəsində əməkdaşlıq üzrə rəsmi sənəd imzalamağı təklif edir.\nAzərbaycan Milli Elmlər Akademiyasının (AMEA) prezidenti, akademik Akif Əlizadə Belarus Milli Elmlər Akademiyasının Rəyasət Heyətinin sədri, akademik Vladimir Qusakov ilə görüşüb.\nAzVision.az xəbər verir ki, AMEA Rəyasət Heyəti Mərkəzi Aparatının İctimaiyyətlə əlaqələr şöbəsindən verilən məlumata görə, görüşdə A.Əlizadə xatırladıb ki, 2007-ci ildə hər iki ölkənin elmlər akademiyaları və Belarus Fundamental Tədqiqatlar Fondu ilə əməkdaşlıq haqqında saziş imzalanıb. İndiyədək birgə tədqiqatlar aparılıb, mühüm nəticələr əldə edilib. Bu görüş tərəflər arasında əməkdaşlığın bundan sonra da uğurlu davamına və birgə elmi nəticələrə zəmin yaradacaq.\nAkademik V.Qusakov bildirib ki, son illər əməkdaşlıq imkanlarının genişlənməsi nəzərə alınaraq müqavilənin yenidən işlənilməsinə ehtiyac var. Bu məqsədlə rəsmi sənədin imzalanması təklif olunub. Qonaq elm və texnologiya sahəsində müştərək innovativ tədqiqatların inkişafı üçün digər təklifləri də formalaşdırmağın məqsədəuyğunluğunu əlavə edib.\nGörüşdə iştirak edən AMEA-nın vitse-prezidenti, akademik İbrahim Quliyev Azərbaycanın 2-ci peykinin kosmosa çıxarılması üzərində iş getdiyini, gələcəkdə Belarus peykinin imkanlarından elmi istiqamətdə yararlanmaq fikrini ifadə edib. AMEA-nın akademik katibi, müxbir üzvü Rasim Əliquliyev informasiya texnologiyaları sahəsində Belarusun böyük təcrübəsinə bələd olduğunu söyləyib. Belaruslu alimlərlə kosmik sahədə birgə elmi tədqiqatlar aparmaq üçün imkanlar müzakirə olunub.\nAzərbaycan Respublikasının Prezidenti yanında Elmin İnkişafı Fondunun icraçı direktoru Elçin Babayev Azərbaycanda elmin inkişafı konsepsiyası və bu sahə üzrə prioritetlərdən danışıb.\nSonda V.Qusakov əməkdaşlıq çərçivəsində AMEA rəhbərliyini Belarusa səfərə dəvət edib.


Azərbaycanın yeni hədəfi: regional sənaye quruculuğu\nAna səhifə / Xəbər lenti / Azərbaycanın yeni hədəfi: regional sənaye quruculuğu\nAzərbaycan ardıcıl siyasətini özünün zəngin iqtisadi potensialına və zamanın dəyişən tələblərinə uyğun quran ölkədir. Belə rasional yanaşma isə son nəticədə respublikamızın dinamik iqtisadi inkişafını şərtləndirir. Bu kontekstdə son vaxtlarda regional sənaye quruculuğunun ölkəmizin yeni hədəflərindən biri kimi müəyyənləşdirilməsi və bu hədəfə çatması üçün praktiki müstəvidə bir sıra tədbirlərin görülməsi təqdirəlayiq haldır. Bütövlükdə ölkə üzrə Bakı, Sumqayıt, Gəncə və Mingəçevirdə olmaqla 4 sənaye mərkəzinin yaradılması nəzərdə tutulub. Bundan başqa, Prezident İlham Əliyev ölkənin bütün regionlarında sənaye məhəllələrinin yaradılması ilə bağlı öz göstərişlərini verib. Respublikamızda ilk sənaye məhəlləsinin açılışı 24 sentyabr 2017-ci il tarixində dövlət başçısının iştirakı ilə Neftçalada baş tutub. Sözügedən Sənaye Məhəlləsinin inşası Prezident İlham Əliyevin 2015-ci ilin fevralında imzaladığı müvafiq Sərəncama əsasən həyata keçirilib. Sənaye Məhəlləsinin iştirakçıları tərəfindən istehsal sahələrinin yaradılmasına 45,3 milyon manat investisiya yatırılıb.\nRespublikada yaradılan ilk sənaye məhəlləsinin uğurlu fəaliyyəti ölkəmizin yeni inkişaf mərhələsində bu təcrübənin daha da genişləndirilməsinə rəvac verib. Ölkəmizdə fəaliyyətdə olan sənaye məhəllələrinə indiyədək 73 milyon manatdan çox sərmayə yatırılıb, 286 iş yeri açılıb. Rezidentlər 96 milyon manatdan çox məhsul satışını həyata keçiriblər. Regional sənaye quruculuğu ölkəmizdə 2021-ci ildən 2030-cu ilədək olan dövrü əhatə edən yeni strateji mərhələdə də diqqət mərkəzində saxlanılır. Bunu belə bir fakt da təsdiqləyir ki, Prezident İlham Əliyev cari ilin əvvəlindən bəri ölkənin müxtəlif bölgələrində yeni sənaye müəssisələrinin açılışına qatılıb və Özünün dəyərli tövsiyələrini verib. Dövlətimizin başçısı cari ilin iyul ayında Daşkəsən rayonuna səfəri çərçivəsində “AzerGold” QSC-nin “Çovdar” İnteqrəolunmuş Regional Emal Sahəsinin fəaliyyəti ilə tanış olub və “Mərəh” qızıl mədənində süxurların ilk partlayış prosesini izləyib. Dövlət başçımızın fəaliyyəti ilə tanış olduğu “Çovdar” qızıl mədənində hasilat işlərinə 2016-cı ildən başlanılıb. Həmin vaxtdan etibarən bu mədəndə mühüm yenidənqurma və infrastruktur işləri həyata keçirilib. Bu günədək 259 min unsiya qızıl istehsal edilib, növbəti illərdə isə əlavə 338 min unsiya qızılın istehsalı planlaşdırılır.\nPrezident İlham Əliyev 2021-ci ilin aprelində Hacıqabul Sənaye Məhəlləsinin açılışına qatılıb. Burada yaradılan “Azərmaş” zavodu 1500 ədəd yük və xüsusi təyinatlı avtomobil istehsal etmək imkanına malikdir. Hacıqabul Sənaye Məhəlləsində yaradılan müəssisələrdən biri də “Elberg” tikinti materialları üçün avadanlıqların istehsalı zavodudur. Müəssisə il ərzində iki zavodu “açar-təhvil” prinsipi ilə qurmaq imkanına malikdir. Hacıqabul Sənaye Məhəlləsinin digər rezidenti “Plasstech” zavodudur. Müəssisə ildə 600-900 ton yüngül tara istehsal etmək gücündədir. Sənaye Məhəlləsində istifadəyə verilən müəssisələrdən biri isə gübrə istehsalı ilə məşğul olan “AzAgromila” müəssisəsidir. Müəssisədə ildə 600 min ton gübrə istehsal olunacaq.\nÖtən il Vətən müharibəsində işğaldan azad edilmiş ərazilərdə də oxşar model əsasında sənaye inkişafına start verilib. “Qarabağ zonasında da sənaye parkları olacaq. İndi İqtisadiyyat Nazirliyi bu məsələnin üzərində işləyir. Qarabağ zonasında mütləq belə müəssisələr yaradılmalıdır ki, insanları biz işlə təmin edək. Həm də ki, bu zonanın potensialından maksimum dərəcədə istifadə edək”, - deyə Prezident İlham Əliyev Qarabağa səfərlərinin birində bildirib.\nSözügedən ərazilərdə dağ-mədən sənayesi üçün böyük potensial var. Burada 167 faydalı qazıntı ehtiyatı hesabına dağ-mədən sənayesinin inkişafı planlaşdırılır. Eyni zamanda, işğaldan azad edilmiş ərazilərdə də sənaye məhəllələrinin yaradılmasına start verilib. Bu il may ayında Prezident İlham Əliyevin iştirakı ilə Ağdam Sənaye Məhəlləsinin təməlqoyma mərasimi keçirilib. Ağdamda yaradılacaq sənaye mərkəzində ilkin müraciətlər əsasında 33 kiçik istehsal və xidmət müəssisəsi, iri sənaye və qida sənayesi müəssisələri fəaliyyət göstərəcək. Buraya 110 milyon manata yaxın sərmayə qoyulacaq, 330 iş yeri açılacaq. Ağdamın strateji coğrafi mövqeyi, insan resursları potensialı və infrastruktura çıxış imkanları rayonun gələcəkdə Qarabağın sənaye mərkəzinə çevrilməsi imkanlarını genişləndirir.\nAzərbaycan Prezidenti İlham Əliyev işğaldan azad edilmiş ərazilərə son səfəri çərçivəsində oktyabrın əvvəlində Şərqi Zəngəzur iqtisadi rayonunda yaradılacaq “Araz Vadisi İqtisadi Zonası” Sənaye Parkının və Cəbrayıl rayonunda “KamAZ” ASC ilə “Gəncə Avtomobil Zavodu” İstehsalat Birliyinin birgə servis mərkəzinin təməlqoyma mərasimlərinə qatılıb. Dövlətimizin başçısı, həmçinin 4 oktyabr 2021-ci il tarixində “Araz Vadisi İqtisadi Zonası” Sənaye Parkının yaradılması haqqında müvafiq Fərman imzalayıb. Sənəddə vurğulanıb ki, nəzərdə tutulan strateji istiqamətlərin uğurla həyata keçirilməsi üçün bölgədə logistika, ticarət və digər xidmətlərin göstərilməsi, həmçinin qabaqcıl texnologiyalara və “yaşıl enerji” konsepsiyasına əsaslanan rəqabətqabiliyyətli və innovativ sənaye sahələrinin, o cümlədən tikinti materialları istehsalının dəstəklənməsi olduqca mühümdür. Cəbrayıl rayonunda yaradılacaq sənaye parkı 200 hektar ərazini əhatə edəcək. Ərazi kənd təsərrüfatı məhsullarının emalı, sənaye, sosial və texniki zonalara bölünəcək. Burada müxtəlif təyinatlı məhsullar istehsal olunacaq. Sənaye Parkının yaxınlığında yaşayış məntəqəsi olmadığı üçün sosial zonada 150 nəfərlik konteyner şəhərciyi qurulacaq.\nGöründüyü kimi, respublikamızda regional sənaye quruculuğuna güclü siyasi iradə göstərilir. Ölkəmizdə yeni trend olan regional sənaye inkişafı bölgələrin əmək ehtiyatlarına və zəngin xammal potensialına əsaslanır. Məlum olduğu kimi, ölkə əhalisinin təxminən yarısı bölgələrdə yaşayır. Sənaye məhəllələrinin yaradılması regionlarda insanların əmək bazarına inteqrasiyasına yeni imkanlar yaradır. Belə ki, əmək qabiliyyətli insanlar elə yaşadıqları bölgələrdəcə layiqli iş yerləri ilə təmin olunurlar. Bu, ölkədə miqrasiya proseslərinin tənzimləməsinə öz müsbət təsirini göstərir. Yüksək maaşlı işlə təmin olunan gənclər gələcək həyatlarını doğma yerlərdə qurmağa qərar verirlər. Ölkəmizdə regional sənayenin inkişafı üçün xammal ehtiyatları da kifayət qədərdir. Regionlarımız faydalı qazıntılarla zəngin bir diyardır. Bölgələrdə kənd təsərrüfatı məhsullarının emalı sənayesinin geniş şəbəkəsini qurmaq mümkündür. Həmin məhsullara xarici bazarlarda böyük tələbat var.\nEyni zamanda, son 18 ildə bütün ölkə üzrə yaradılan güclü infrastruktur regional sənaye quruculuğuna güclü impuls verən amillər sırasında yer alır. Enerji, su, “mavi yanacaq” təminatının gücləndirilməsi, rahat yolların çəkilməsi regionlarda sənaye inkişafı üçün şərtləri yüksək səviyyədə təmin edir. Qeyd edək ki, son illərdə ölkə üzrə müasir infrastrukturun yaradılmasına dövlət büdcəsindən böyük həcmlərdə maliyyə vəsaiti yönəldilib. İnvestorlar isə dövlət əsaslı vəsait qoyuluşu hesabına yaradılan infrastrukturdan bəhrələnməklə müxtəlif təyinatlı istehsalatların yaradılmasına sərmayələr yönəldirlər.\nRegional sənaye quruculuğu daşımaların səmərəliliyi baxımından da önəmlidir. Bölgələrdə yaradılan sənaye müəssisələri uzaq olmayan mənbələrdən gətirilən xammal hesabına fəaliyyət göstərirlər. Burada buraxılan müxtəlif növ məhsulları istehlakçılara çatdırmaq ucuz və tez başa gəlir. Beləliklə, regionlarda yaradılan sənaye məhəllələri təchizatdakı və çatdırılmadakı ləngimələrə, həmçinin izafi xərclərə son deməkdir.\nDiqqəti çəkən məqamlardan biri də ondan ibarətdir ki, regionlarda sənaye müəssisələri yaradılarkən ən son innovativ həllərə, müasir texnologiyaların tətbiqinə üstünlük verilir, eləcə də istehsal sırf tələbata yönəldilir. Xammal-istehsal və təchizat zənciri regionlarda yeni yaradılan sənaye müəssisələrinin rentabelli fəaliyyətini və müştəri məmnunluğunu təmin edir.


Hökumət, yoxsa quldur dəstəsi | Azadliq\nHome Aktual Hökumət, yoxsa quldur dəstəsi\nHökumət, yoxsa quldur dəstəsi\nBaş verənlər rejimin özünüifşasıdır\nEldar Mahmudovun “vurulması” ilə ölkədə yeni bir mənzərə yarandı. Daha doğrusu hamının bildiyi həqiqətlər, rəsmi şəkildə etiraf olunmağa başladı. Tərəddüd edənlər, mətbuatın illərlə yazdığına inanmayanlar, həmçinin hökumətdən “mələk” düzəltmək istəyənlər fakt qarşısında qaldı. Üstəlik, hər gün vəzifəli şəxslərin yeni cinayətləri ortaya çıxır və ölkə gündəmi hökumət daxilində baş verənlərlə çalxalanır.\nAğlı başında olan istənilən adam dərk edir ki, söhbət vəzifə səhlənkarlığından, hansısa məmurun özfəaliyyətindən, xırda kriminal əməllərdən gedə bilməz. Çünki, yayılan xəbərlər, töərədilən cinayətlər yüksək vəzifə tutmuş şəxslərlə bağlıdır. Sahibkarlardan təzyiq vasitəsilə pul almaqdan tutmuş, gizli həbsxana saxlamağa qədər bütün eybəcərliklər yüksək çinli məmurların ssenarisi ilə həyata keçirilib. Cəmi 2 nazirin işdən azad edilməsi kifayət edib ki, bu qurumların bütövlükdə çirakaba bulaşdığı aydınlaşsın. Hər gün hanısısa şöbə müdirinin, generalın, direktorun, rəisin istintaqa cəlb edildiyi məlum olur. Belə çıxır ki, bu iki strukturda cinayətə bulaşmamış, vəzifəsini şərəflə icra edən məsu şəxs yox imiş.\nTəsəvvür edin ki, əgər 2 ay əvvəl bu strukturlarda baş verənlər haqqında, məlum nazirlərin cinayətləri baradə məqalə yazmış olsaydıq, indi qəzeti məhkəməyə verib, ağır cərimələrə məruz qoymuşdular. Necə ki, digər sahələrdəki neqativləri dərc etdiyimizə görə, dəfələrlə ağır cərimələr ödəməli olmuşuq.\nTəbii ki, MTN-də, Rabitə Nazirliyində baş verənlərlə bağlı istintaq dərinliyə getməyəcək. Çünki, dərinliyə getsələr, hökumət bütövlükdə batmalıdır. Sirr deyil ki, bu ölkədə yuxarıların nəzarətindən kənar milyardlıq layihələr həyata keçirmək, banklara, şirkətlərə sahib olmaq mümkünsüzdür. Sadəcə olaraq avtoritar rejimlərdə əbədi sığorta yoxdur və mənəvi tellər olduqca zəif olur.\nO da sirr deyil ki, bu gün MTN-də, Rabitə Nazirliyində keçirilən əməliyyatlar istənilən digər nazirlikdə həyata keçirilsə, vəziyyət daha biabırçı, daha tükürpədici olacaq. Ümumiyyətlə, elə bir struktur tapmaq mümkün deyil ki, həmin strukturda şəffaflıq hökm sürsün, rəhbərlik çirkaba bulaşmasın. Korrupsiyanın, qanunsuzluğun dövlət siyasətinə çevrildiyi ölkədə bu çox təbiidir.\nBir sözlə, son dövrlər etiraf olunanlar, ən yüksək postlarda oturanların ağır cinayət törətməsi faktları onu göstərdi ki, mövcud komandada böyük bir quldur dəstəsi var.\nKomandaya kənardan baxanda, hökumətdən çox quldur dəstəsinə oxşayır. Hamının bioqrafiyasında qara ləkələr var və zaman-zaman bu ortaya çıxacaq.\nHəbs olunan MTN zabitləri üçün ayrıca korpus ayrılıb


Rusiya Avropaya qarşı Çinlə birləşir\nRusiya Avropaya qarşı Çinlə birləşir Dünya\nMoskva Pekinlə həm iqtisadi, həm də hərbi sahədə müttəfiqləşir\nŞanxay şəhərində Moskva ilə Pekin arasında keçən danışıqlarda Çinə böyük həcmdə qaz ixracatı barədə razılıq əldə olunub.\nQazprom və Çinin dövlət CNPC şirkəti arasında imzalanmış saziş 10 ildən artıq müddət ərzındə müzakirə olunub. Rusiyanın Qazprom şirkətinin rəhbəri 30 illik təchizatı nəzərdə tutan razılaşmanın ümumi dəyərinin 400 milyard dollar təşkil etdiyini bildirib.\nDigər tərəfdən, Çin hökumətinin yaydığı xəbərə əsasən, prezident Si Tszinpin və Rusiya prezidenti Vladimir Putin "Bütün sahələr üzrə əməkdaşlığın genişləndirilməsi və diplomatik səylərin birləşdirilməsi" haqqında birgə bəyanat imzalayıblar. Danışıqlarda heç bir problem olmasa da, müəyyən fikir ayrılığının yarandığı bildirilir.\n"Hər iki tərəf ticarət balansının yaradılması və ticarət strukturlarının optimallaşdırılmasında əməkdaşlıq edəcək. Rusiyada nəqliyyat infrastrukturu, dağ-mədən və mənzil tikintisi sahələrində qarşılıqlı investisiyanı genişləndirəcək", - Çin hökumətinin rəsmi vebsaytında bildirilir.\nBəyanata görə, hər iki ölkə ikitərəfli ticarətin həcmini 2013-2015-ci illərdə 10%-dən çox, 2020-ci ilə qədər isə 2 dəfə artırmağı öhdəsinə götürüb. 2020-ci ilə kimi ticarətin həcmi 200 milyard dollara çatdırılacaq. "Natural Gas Europe" portalının xəbərinə əsasən, ötən il ticarətin həcmi təxminən 90 milyard dollar olub.\nQeyd edək ki, Ukrayna böhranı ilə bağlı yeni sanksiyalar təhlükəsilə ilə üzləşən Rusiya öz qazı üçün alternativ bazarlarda maraqlıdır. Çinin Rusiyanın ən böyük iqtisadi partnyoru olduğu da nəzərdən qaçmamalıdır. 2013-cü ildə ölkələr arasındakı ticarətin ümumi həcmi 90 milyard dollar təşkil edib. BBC-nin müdafiə və diplomatik məsələlər üzrə müxbiri Jonathan Marcus bildirib ki, Pekin Moskvanın ən böyük iqtisadi partnyorudur. Çinlə ticarət mübadiləsinin üçdə ikisi neft və qaz məhsullarının payına düşür.\nYeni saziş bu əlaqələrin əhəmiyyətini bir daha təsdiqləyir. Çin təklif olunan qiyməti qəbul etmədiyi üçün müqavilə üzrə danışıqlar uzun müddət ərzində aparılıb: "Sazişin imzalanması Rusiya ilə Qərb arasında əlaqələrin gərginləşməsinə təsadüf edib. Buna səbəb yalnız Ukrayna böhranı deyil. Tərəflər Suriya məsələsində də tam fərqli mövqedə dururlar".\nRusiyanın Qazprom şirkətinin rəhbəri Aleksey Miller isə deyib ki, yeni saziş Rusiyanın Qərbdən daha çox Şərqə üz çevirməsinin ilk rəmzi anı sayıla bilər. Bu Qazprom üçün ən böyük müqavilədir. Belə bir müqavilə hələ ki, heç bir şirkətlə bağlanmayıb.\n"ABŞ və Avropa ilə əlaqələrin gərginləşməsinə təsadüf edən qaz razılaşması Çinlə daha sıx iqtisadi əlaqələr yaradan Putin üçün diplomatik qələbə kimi görünə bilər". Bunu isə BBC-nin biznes məsələlər üzrə müxbiri Theo Legget deyib.\nBununla belə, o xatırladır ki, bu razılaşma barədə danışıqlar on ildən çox idi ki, davam edirdi.\nRusiya genişlənməkdə olan Çinin enerji bazarına daxil olmağa can atır. Pekin isə Rusiya qazı hesabına kömürdən asılılığını azaltmaqda maraqlıdır.\nMüqaviləyə əsasən, yeni qaz kəməri üzərindən Çinə ildə 38 mlrd kub metr təbii qaz ixrac olunmalıdır.\nBu hədəfə nail olmaq üçün bir neçə il tələb oluna bilər.\nABŞ Dövlət Departamentinin rəsmisi Cen Psaki bəyan edib ki, Birləşmiş Ştatlar Rusiya ilə Çin arasında imzalanan 400 milyard dollarlıq qaz sazişindən narahat deyil və bu anlaşma Amerika-Rusiya münasibətlərinə heç cür təsir göstərməyək. Onun sözlərinə görə, enerji - beynəlxalq bazardır və bu bazar çərçivəsində xüsusilə də Çin və Rusiya kimi iri istehlakçı və istehsalçı arasında daim yeni sazişlər imzalanır. Bununla belə, Psaki əlavə edib ki, Vaşinqton Rusiyaya münasibətdə Ukrayna ilə bağlı seçdiyi təzyiq strategiyasına sadiq qalacaq.\nOnu da vurğulayaq ki, bu sazişlə təbii qazla zəngin olan Rusiya Çinin acgöz enerji bazarını doyduracaq. Deyəsən, Rusiyanın təbii qazı Çin hakimiyyətinin şərq sahilində yerləşən böyük şəhərlərin kömürün yandırılmasından çirklənmiş havasını təmizləmək və havanın çirklənməsi üzündən öz xalqının narazılıqlarını yatırtmaq kimi ən mühüm məqsədləri üçün uyğun gəlir. Bununla da Şərqdə alternativ bazarın olması ilə Rusiya, güman ki, Avropa müştəriləri ilə münasibətdə hərbi taktikaya əl atmağa daha az meylli olacaq.\nÇinin kömür energetikasının qalıqları uzunmüddətli perspektivdə daha böyük əhəmiyyətə malik ola bilər. Təhlükə var idi ki, Çin sadəcə istehlakın yerini ölkədaxilində əyalətə dəyişməklə elə bu qədər kömür yandırmağa davam edəcək. Bununla belə, ehtimal da var ki, şəbəkə üzrə qazın razılaşdırılmış qiymətlərlə təchizatı baş tutarsa, Pekin ümumilikdə kömür istehlakını azaldacaq, bu da öz növbəsində ölkənin parnik qazlarının tullantılarının artımını azaldacaq.\nRusiya qazı Çinə 2500 mil uzunluğa malik "Sibir gücü" adlanan yeni qaz kəməri boyunca yerləşən dörd giriş stansiyaları vasitəsilə çatdırılmalıdır. Britaniyanın "Financial Times" qəzetinin yazdığına görə, bütün bu vaxt ərzində maneə olan qazın qiyməti min Britaniya termik vahidi üçün 10-11 dollar arasında olacaq - Avropada da qaz təxminən bu qiymətədir. Bu, Çin tərəfindən edilmiş güzəştdir. O, daha aşağı qiymətə israr edirdi, təxminən min BTV üçün 9 dollar - Pekin Türkmənistanın şəbəkə qazına bu qədər ödəyir.\nMütəxəssislər Krımın ilhaqı üzündən Qərb sanksiyalarına məruz qalan rəsmi Moskvanın Çinlə sazişin təmin edilməsi üçün qiymət mövzusunda kifayət qədər geri addım atdığını güman edirlər.\nRus qazını ixrac edən Qazprom hazırda bu kateqoriyadakı gəlirlərinin 80%-ni Avropa bazarından əldə edir. Bu sazişə görə, Qazpromun 2018-ci ildən etibarən Çinə ildə ən azı 38 milyard kub metr mavi yanacaq satması gözlənilir. Bu miqdar Çinin qaz istehlakının təxminən dörddə birinə bərabərdir.\nMütəxəssislər isə belə bir anlaşmaya nəinki Rusiyanın, həmçinin Çinin də ehtiyac duyduğunu bildirirlər. Çünki inkişaf etmiş bölgələrində daş kömür istifadəsi Çin üçün arzuolunan hal deyil.\nOnu da vurğulayaq ki, Ukrayna hadisələrinə görə Qərb ölkələri ilə qarşıdurma vəziyyətinə düşmüş Rusiya Çinlə hərbi əməkdaşlığı gücləndirir.\nMayın sonlarında hər iki ölkə birlikdə Şərqi Çin dənizində birgə təlimlər keçirəcəklər. Çin həmin təlimlərin Yaponiyadan almaq istədiyi mübahisəli Senkaku (Dyoyuydao) adalarının yaxınlığında keçiriləcək.\nAdalar məsələsində ABŞ Yaponiyanı dəstəkləyir.\nİqtisadçı Azər Mehtiyevin fikrincə, bu saziş Rusiya prezidenti Putinə öz maraqları naminə lazım idi: "Rusiyanın Çinlə qaz sazişi imzalanmasının Qərbin sanksiyalarının təsirini azaldacağını düşünmürəm. Bu saziş hələ yeni qaz sahələrinin istismarını, yeni qaz kəmərinin çəkilməsini nəzərdə tutur. Çox məsrəfli, az gəlirli bir layihədir və daha çox Çinin xeyrinə olan bir sazişdir. İndiki halda bu sazişin tələsik imzalanması Putinə daha çox ölkə daxilində təbliğat vasitəsi olaraq lazımdır ki, xalqı inandırsın ki, Rusiyanın qazını satmaqla bağlı problemi yoxdur və Qərbin sanksiyalarından əndişələnməyə əsas yoxdur".\nYeri gəlmişkən, bu arada ABŞ Vyetnamla mübahisəli sularda neftçıxarma platforması qurmaq istəyən Çinə sərt reaksiya verib. Dövlət katibi Con Kerri Pekinin Cənubi Çin dənizində hərəkətlərini fitnəkar adlandırıb.\nABŞ Dövlət Departamentinin sözçüsü Cen Psaki məsələnin dövlət katibi ilə Vyetnam xarici işlər naziri Fam Bin Minin telefon söhbətində müzakirə edildiyini deyib. Onun sözlərinə görə, Kerri Pekinin hərəkətlərinin regionda gərginliyi artırdığını, həmçinin Vyetnamda çalışan xarici şirkət və vətəndaşlarının hüquqlarının pozulduğunu ifadə edib.\nQeyd edək ki, Vyetnamın qonşu Çinlə münasibətləri kifayət qədər mürəkkəbdir. Vyetnamla Çin arasında Cənubi Çin dənizindəki Parasel və Spartli arxipelaqları ilə bağlı münaqişəli vəziyyət mövcuddur. Həmin adaların şelf hissəsində zəngin neft yataqlarının olması ehtimal edilir və ərazilərin hansı dövlətə mənsubluğu hələ ki, razılaşdırılmayıb. Hər iki ölkə ərazinin özünə məxsus olduğunu iddia edir və tərəflər arasında gərginlik son aylarda daha da artıb.\nBelə ki, Çin şirkətlərinin gəmilərinin həmin ərazilərdə kəşfiyyat işləri aprmasına etiraz olaraq Vyetnamın hərbi gəmiləri bunun qarşısını alıb. Vyetnamda əhali Çinin onların ərazi sularına daxil olmasına etiraz əlaməti olaraq mayın 1-indən kütləvi mitinqlərə başlayıblar. Mitinqlər zamanı, əhali tərəfindən Vyetnamda fəaliyyət göstərən Çin şirkətlərinin nümayəndələrinə qarşı təzyiq göstərilib, Çin mallarının boykot edilməsi qərara alınıb. Ölkənin cənubu və mərkəzindəki Çin şirkətlərində isə talanları oldu. Etiraz edənlər istehsal və inzibati korpuslar dağıtdı, həmçinin iki on fabrikin sırasının (nizamının) anbarlarını yandırdılar. Çinlərdən başqa, zərər həmçinin Tayvan, yapon və Sinqapur müəssisələrinə gətirilmişdi (vurulmuşdu). Xarici şirkətlərə aid olan 1 min müəssisədən və zavoddan yuxarı işi dayandırmağa məcbur edilmişdilər. İstehsalçılara gətirilmiş (vurulmuş) maddi ziyan onlarla milyonlarla dollara qiymətləndirilir.\nMayın 16-sında Vyetnam xarici işlər naziri ilə onun çinli həmkarı arasında telefon danışığı olub. Vyetnamlı nazir Cənubi Çin dənizinin şelfində karbohidrogen ehtiyatlarının axtarışı üzrə işlərin dayandırılmasını istəyib.


Dəlicəsinə aşiq olan — Vikipediya\nDəlicəsinə aşiq olan\nit. Innamorato pazzo\n1981, 14 may 1982\nKiçik (uydurma) Saint Tulipe krallığının şahzadəsi Cristina, bütün kral ailəsi ilə birlikdə Romada dövlət səfərindədir. Onlar kral ailəsi olsalar da, bununla birlikdə onların pulu yoxdur və kiçik krallığın müstəqilliyini qurtarmaq üçün çox böyük – 50 milyard lirəyə ehtiyac vardır və onlar bu pulu əldə etməyə can atırlar. Məhz bu səbəbdən kralın qızı Cristina, səltənətin iflas etməməsi üçün zəngin bir milyarderlə (hərbi silah istehsalçısı) nişanlanır. Darıxmış və üsyankar bir vəziyyətdə, qaldığı villadan gizlincə qaçır və Romanı gəzməyə qərar verir. Başqaları kimi bir avtobusa minərkən həyatını dəyişdirəcək birisi ilə tanış olur: Barnaba Cecchini adlı çılğın və səmimi bir sürücü ilə.\nİkincisi dərhal ona aşiq olur və qızı hər şeyə və hər kəsə qarşı qazanmaq üçün çox qərarlı olur. İkisi birlikdə çox əyləncəli macəralarla Barnabanın avtobusunda Roma ətrafında gəzintiyə çıxırlar. Bu vaxt, Şahzadə Kristinanın yoxa çıxdığını anladıqdan sonra, atası Gustavo, bu xəbərlərin mətbuatda yayılmasının və qalmaqalların qarşısını almaq üçün qızının itdiyi xəbərlərini sızdırmamağa çalışır və eyni zamanda onu tapmaq üçün xüsusi agentləri və polisləri onun dalınca yola salır.\nKristina əyləncədən sonra özü könüllü olaraq evə qayıtmağa qərar verir və Barnabanı ümidsiz vəziyyətdə qoyur. Tramvay sürücüsü qızı tapmaq üçün hər formada işləyir, bütün həmkarlarının müşayiəti ilə ona bir serenada da həsr edilir və hətta boşboğazlığı sayəsində siyasət və maliyyə mütəxəssisi olaraq dövlət naharına dəvət olunmağı belə bacarır. Barnaba qazandığı bütün şəhərin sevgisi sayəsində şahzadəni və valideynlərini fəth etməyi bacarır.\nŞahzadə ilə tramvay sürücüsü arasındakı sevgi hekayəsi ictimailəşdikdən və bütün Roma ikilinin evlənməsini xəyal etdiyi zaman, Barnabas televiziyada çarəsiz bir müraciət edir və hər Roma vətəndaşından toy üçün 10.000 lirə bağışlamasını xahiş edir. Bütün şəhər çağırışa cavab verir. Kral ailəsi ayrılmağa hazırlaşarkən, milyonlarla əskinazın atılması ilə qarşılanır və nəticədə Barnabas lazım olan 50 milyard lirəni yığmağı və şahzadənin əlini qazanmağı bacarır.\nMənbə — "https://az.wikipedia.org/w/index.php?title=Dəlicəsinə_aşiq_olan&oldid=5922513"\nBu səhifə sonuncu dəfə 1 may 2021 11:52 tarixində redaktə edilib.


Musa Yaqub: “Seyran Səxavət, arxamca gəl...”\n23:12 28 Mart 2016 321 dəfə oxunub\n- Xoş gördük, Musa müəllim! Adam var, günorta çağı əlində çıraq bir əhli-dil arayır, həmdərd axtarır ürəyindəkiləri bölüşə. Nə xoşbəxtəm ki, Ay işığında gəlib tapmışam Sizi - Musa Yaqub işığına gəlmişəm, aydınlanmağa - müqəddəs bir mövzudan danışmağa. Axı Sizin kimi adamlardan ötrü dostluq da, ülfət bağladığın dostlar da müqəddəsdir. Seyran Səxavət demiş, hamımız “Sözün belindən gələn adamlarıq”. Siz Səfiməmməd dədənin, Seyran Əsgər dədənin övladı olduğu kimi, həm də Sözün halal övladlarısınız - Halal Sözün övladlarısınız. Bu gün Seyran Səxavət 70 yaşını tamamlayır. Söz aləmində öz sözünü desə də, amma hələ də özünü Sözün yanında “dünənki uşaq” hesab edir. Musa müəllim, istərdim bir az keçmişə boylanaq. Necə tanış olmusunuz Seyran Səxavətlə? Necə xatırlayarsız o illəri?\n- Vallah elə mən də fikirləşmişəm ki, Seyran Səxavətdən danışanda birinci növbədə onun dostluğundan, yoldaşlığından danışmaq lazımdı. Sonra onun yaradıcılığı gəlir. Düzdü bizi yaxınlaşdıran ədəbiyyat olub, ürəyimizdə qaynayan söz olub. Seyran yaxşı deyir ki, Sözün belindən gələn adamlar qardaşdırlar. Ona görə biz dostdan daha çox, doğma qardaşıq. Yaradıcılıqda ilk dəfə şeirlərlə dost olursan, ordan başlayır bağlılıq. Bu mənada, mən Seyranla çoxdan tanışam, özündən əvvəl şeirləri ilə dost olmuşam. Sonradan istədim onunla tanış olum, amma öyrəndim ki, artıq Universiteti bitirib xaricdə işləyir. Bir dəfə Çingiz Ələkbərzadəylə birlikdə Yazıçılar Birliyinin ezamiyyəti ilə Füzuliyə getmişdik. Füzulidə bizi çox yaxşı qarşıladılar. Mən ömrümdə bir Füzulidə, bir də Neft daşlarında o cür qarşılanma görmüşəm. Füzulini mən həm Qarabağın bir parçası kimi, həm də füzulilərin şeirə, sənətə, ümumən ədəbiyyata, sənətə məhəbbətinə görə çox sevirəm. Deməli, o görüşdən çıxanda dedilər ki, Seyran Səxavətin böyük qardaşı Xanlar burdadı, Sizi gözləyir. Biz o vaxta qədər tanış deyildik, ilk dəfə idi görüşürdük, amma o bizi elə isti qarşıladı ki. Dedi, mütləq bizim qonağımız olacaqsınız. İlk dəfə Seyranın qardaşı ilə tanış olmuşam - Xanlarla. Rəhmətlik çox ürəyiaçıq, çox yaxşı oğlan idi. Sonra tanış olanda gördüm ki, Seyran da onun kimi çox ürəyiaçıq oğlandır. Seyran həddindən artıq ürəyiaçıqdır. Bəlkə elə böyük qardaşı öz ürəyiaçıqlığını da ona qoyub gedib. Bir şeirində deyir ki:\nSeyranın ürəyi uşağın, böyüyün, dostların - hamının üzünə açıqdır. O ürəyini elə şeirində dediyi kimi, içindəki adamlara görə qoruyur.\nSonra bir gün Seyran İsmayıllıya gəlib. Mən də yoldaşlarla bizdə “Şirin su” deyilən yerdə oturmuşuq. Gördüm aşağıdan bir səs gəldi: “Dağlar nə qəribə olur gecələr...” Tez soruşdum ki, bunu deyən kimdi? Sən demə, Seyrangil aşağıda oturubmuş. Təsadüfən. Amma gözəl təsadüf idi. Görüşdük. Bu çox şirin bir qarşılaşma oldu, şirin söhbətlər oldu. Çox məhəbbətlə bir-birimizi bağrımıza basdıq. Mən də kəndçiyəm, Seyran da kəndçidi. Şəhərlilər bir az götür-qoy edir, fikirləşir ki, bundan mənə dost olar, yoxsa olmaz. Amma kəndlilərdə belə şey olmur. Kəndli tez səmimiləşir, doğmalaşır. Bu səmimiyyət tək bir tərəfdə olsaydı, indi hər şey bu cür olmazdı. Seyranla mənim dostluğum təkcə iki insanın dostluğu deyil, həm də yaradıcılıq baxımından ilahi bir bağlılıqdı.\n- Sizlərdən ötrü kənd dünyanın ən çirklənməmiş, gözəl, tərtəmiz modelidir.\n- Bu, insanın xislətindən gəlir. Mənim ədəbi qəhrəmanlarımın əksəriyyəti İsmayıllıda - Buynuz kəndindədi: ağaclarım, çaylarım, dağlarım ordadı. Ona görə mən o poetik qəhrəmanlarımın yanına gedəndə sevinirəm, bütövləşirəm. Burda mən özümü yarımçıq hiss edirəm, amma onlarla birləşəndə daha böyük oluram, tam oluram.\nSizə bir xatirə danışım. Mənim rəhmətlik anam uşağı olmayan qadının yanında bizi qucağına almazdı, oxşayıb, əzizləməzdi. Bu elə müqəddəs bir hissdi ki, bunu izah eləmək olmur. O vaxtı mən bu hisslə rəhmətlik Məmməd Aslana müraciət elədim ki, vallah ay Məmməd, hər dəfə kəndimdən, bulağımdan, torpağımdan yazanda içim göynəyir ki, mən öz yurdumu qoxulaya bilirəm, sən o torpağın ətrinə həsrət qalmısan. Vallah əlim gəlmir yazım ki, Buynuzdayam, çünki sənin də ürəyin atdanar, axı sənin Kəlbəcərin düşmən əlindədi.\nİçimdəki bu hiss həm də Seyranla bağlıydı. Eyni şeyləri ona da deməyə heç vaxt dilim gəlməyib. Allah o günü bizə nəsib eləsin ki, Qarabağ alınsın, biz hamımız o torpaqları gedib ziyarət edək, mən Buynuza qovuşanda tam olduğum kimi Seyran Səxavət də öz Yağlıvəndinə qovuşub bütövləşsin.\n- Yadımdadır ki, Seyran Səxavətin “Nekroloq” əsəri ilin ən yaxşı romanı kimi Yusif Səmədoğlu adına mükafata layiq görüləndə Siz bunu elə sevinclə qarşılamışdınız, mən öz gündəliyimə onda belə yazmışdım: “Bu gün Seyran Səxavətin aldığı mükafatdan daha böyüyünü ona Tanrı verdi: Dost sevinci... Tanrının verdiyi mükafatı isə heç kim geri ala bilmir...”\n- Nə gözəl yazmısan, qızım. Nə gözəl deyirsən. Həqiqətən, o əsərə mən öz uğurum kimi sevinmişdim, dostluq da elə budu. Mən eşidəndə ki, Seyranın “Nekroloq”u mükafat alıb, sevincimdən yerə-göyə sığmadım və o romanı birnəfəsə oxudum. Gördüm ki, Seyran Səxavət dünyanın ən yaxşı yazıçıları ilə rəqabətə girə bilər. Mən Seyranın qələminin gücünü əvvəldən bilirəm, amma adama, ələlxüsus da sənətə, sənət adamına qiymət verəndə daha yaxşı olur.\n- Zaman bizi elə yerə gətirib çıxarıb ki, Haqqın yolunda olmağa belə fövqəladə bir şey kimi baxırlar. İnsan həqiqətə səcdə eləməlidir da, bu, insanın borcudur. Və mənim həqiqətə nə dərəcədə səcdə etməyimə birinci növbədə mənim yaradıcılığım cavab verməlidir. Bilirsiz, adamın özü ilə sözü, şəxsiyyəti ilə yaradıcılığı bir-birini tamamlamalıdır. Bu bütövlük səndə varsa, deməli, sən üzü Haqqa doğru yol alıb gedirsən.\nBu mənada, Seyran özü də Həqiqətə səcdə edən ziyalıdı. Yolundan, əqidəsindən dönməmək şərəfdir, üzağlığıdır. Seyran təkcə həyatda yox, yaradıcılıqda da Həqiqətə xidmət edir. Bilirsiz, dövrün içində yaşaya-yaşaya o prosesləri ümumiləşdirib bədiiləşdirmək olduqca çətin məsələdi. Zaman keçəndən sonra prosesləri təhlil etmək, hardasa, asanlaşır. Seyran hər şeyi zamanında qələmə alan, amma zamanla, vaxtla, dövranla əlbəyaxa olan sənətkardır. “İt intervüsü” əsəri bəlkə də, “Nekroloq”un içindən ayrılan bir parçadır. Düzdü, zaman etibarilə hekayə daha əvvəl yazılıb. Amma əsərin ideyasına söykənib onu deyə bilərəm ki, bəlkə də, “İt intervüsü” gələcəkdə “Nekroloq” romanının yazılması üçün bir zəmin olmuşdu. Və deyim ki, Seyran “Nekroloq”u bir qələmlə yazmayıb. Bu əsər həm istedadlı yazıçı - şair qələmi ilə, həm də cəsarətli jurnalist qələmi ilə yazılıb. Həm də burda Seyran dövrü, zamanı təhlil edən bir filosof qələmi ilə məsələlərə münasibət bildirir. Bu əsər möhtəşəm intervyülər üzərində qurulub. Bəlkə də, o intervyülər olmasaydı, əsərdə nəsə çatışmazlıq olardı. Amma Seyran ümumiyyətlə, əsəri, əsər boyu mətnlərarası əlaqəni elə mükəmməl qurub ki, məhz bayaqdan sadaladığım yüksək bədii, publisistik və fəlsəfi keyfiyyətlərinə görə “Nekroloq” müvəffəqiyyət qazandı. Mən həmişə deyirəm ki, bu əsər o dövrün, yaddaqalan hadisələrinin üstündə yazılan daşlaşmış nekroloq idi. Vaxtın nekroloqu idi. Zamanın nekroloqu idi. “Nekroloq” təkcə xalqa müraciətlə yazılmamışdı, o həm də bəşəriyyətə yazılmış nekroloq idi. Bilirsiz, məni də, Seyranı da yandıran, göynədən odu ki, bu xalq böyük xalqdı axı, bu xalq özünü bu vəziyyətə düşürməməlidi. 900 ildi Xaqanini, Nizamini kim qoruyub bu günə gətirib? Əlbəttə ki, xalq. Deməli, Xaqanini qoruya bilən bir xalq özünü də qorumağı bacarmalıdır. Bu onun borcudur. Bu xalq nə müharibələr, nə savaşlar, nə şahlar, nələr görüb, amma illər, qərinələr boyu ər kimi dayanıb, əyilməyib. Belə xalqa, əlbəttə ki, nekroloq yaraşmır. Burda həm də Seyranın açdığı pəncərədən biz dünyanı görür, bəşəriyyətin bu gününə təəssüflənirik. Seyranın dili bizi gah kövrəldir, gah da düşündürür...\n- Gözəl bir mövzunun üstünə gəldik. Həqiqətən də, Seyran Səxavətin dili öz təsiri ilə oxucunun ruhuna hakim kəsilir. Mən oxucu kimi öz adımdan deyim , hərdən kitabla aramızda elə bir bağlılıq, doğmalıq yaranır ki, mənə elə gəlir, bu sətirləri mən yazmışam və ya sanki mənim yaşadıqlarımı, hiss etdiklərimi yazıb Seyran Səxavət.\n- Qızım, bax, Seyranın xoşbəxtliyi də elə budu. Danışıq dilini bütün şirinliyi, saflığı ilə əsərə gətirəndə bu oxucunu yazıçıya, yazıçını da oxucuya doğmalaşdırır. Seyranın dili özünəməxsusdur. Bu da ədəbiyyatın birinci şərtidir. Əsərin nəfəsi, səsi, üslubu yazıçının özünün olsun. Bu mənada, Seyran yaradıcılığı qiymətlidi. Eyni zamanda onun dilinə bu təmizliyi gətirən elə ürəyinin saflığıdır. O ürəyin istiliyi dilinə, əsərlərinə keçib. Adı kimi ürəyi də səxavətlidi. Yəqin Səxavət adını da ona görə götürüb.\n- Gözəl şairimiz, rəhmətlik Qasım Qasımzadə o vaxtlar şeirlərini oxuyub Seyrana “Uğurlu yol” arzulayanda Səxavət təxəllüsünü verib. Sizin sözünüzün qüvvəti, görüb ki, səxavətli oğlandı...\n- Nə gözəl! Demək ki, bu adı əziz dostuma Qasım Qasımzadə veribmiş. Şair duyumu belədir də, qızım, rəhmətlik o saat hiss edib ki, Seyran necə insandır. Dostlarımızın da içində ən səxavətlisidi Seyran.\n- Haqlısan, qızım. Eyni zamanda belə dostun olmağı insana hər şeydən əvvəl təsəllidi. Yaxşı dost adamın yaxşı günündə yanında olduğu kimi, hərdən elə hirsini yatırmaq, göynərtisinə məlhəm olmaq üçün lazımdı.Adam hərdən cəmiyyətdən elə haqsızlıqlar görür ki, diksinir, ruhu inciyir. Düzdü, bəlkə, belə sıxıntılar da lazımdı həyatımızda. Rəhmətlik Bəxtiyar Vahabzadə deyirdi, gərək şairi sıxasan ki, ondan bir şey çıxa. Firavan yaşayan, kef sürən adam təsirli şeir yaza bilməz. Düzdü, bu da bir fəlsəfədi. Bilirsən bizim yazdıqlarımız niyə yanğılıdı, bu qədər ağrılıdı? Çünki biz bu xalqın taleyini öz içərimizdə yaşayıb yazırıq. Adama ağır gəlir ki, axı bu xalq niyə belə yaşamalıdır? Dünyada təbiəti, sərvəti bizim qədər zəngin olan yer yoxdu bəlkə. Amma bu sərvətlərin sahibi olan xalq niyə bu günə düşməlidir? Bax bu, adamı ağrıdır. İndi dünyanın hər yerinə səpələnib azərbaycanlılar, yenə heç olmasa diaspor şəklində birləşə biliblər. Baxanda bir az da olsa, təsəlli olur ki, filan yerdə Azərbaycan diasporu var. Bilirsən, qızım, adamlar üçün bu, bəlkə də, adi hadisədir. Amma yazıçı üçün hər şey tamam başqa məzmunda olur. Bax bu hisslərin başında səmimiyyət dayanır. Seyranın inancının mayası səmimiyyətdir. Səmimiyyəti olmasaydı, heç birimizi ürəyinə buraxmazdı. Poeziyada da, nəsrdə də, həyatda da səmimiyyət olanda, yalan olmayanda yaşamaq istəyir adam. Səmimiyyət olmayan yerdə sənət yoxdu.\n- Bu səmimiyyət özü də tək tərəfli olsaydı, bu qədər möhtəşəm alınmazdı. O enerjini, istiliyi əminəm ki, Seyran Səxavət də Sizdən alır. Bu həm də Sizdən qaynaqlanan bir duyğudu...\n-(Gülümsünür)Nə deyim, vallah. Onu deyə bilərəm ki, Seyran bizim məclislərimizin dadıdı. O yanımızda olanda darıxmırıq. O, tez-tez səsinə, sözünə, söhbətinə ehtiyac duyduğum bir dostumdu. Amma hərdən itir Seyran. Bilirik ki, dünyadan ayrılıb çəkilib öz hücrəsinə, qələmi ilə baş-başa verib yazır. Belə vaxtlarda ona qıymırıq. Onu yazıdan ayırmırıq ki, ürəyini boşaltsın. Şair üçün yazmaq asandı, ona yer lazım deyil. Amma nasir üçün möhkəm bədən lazımdır ki, saatlarla otura biləsən yazı masasında. Allaha şükür, bu səbir də Seyranda var. Seyran həm səbirlidi, həm də qədirlidi...\n- Musa müəllim, Seyran Səxavət şeirdən nəsrə gəlib. Onun şeirdən nəsrə gəlişində poeziyamız nə dərəcədə itirdi, nəsrimiz nə dərəcədə qazandı?\n- Şairlik elə kitabının adındakı kimi Seyranın seçilməmiş yolu idi. Şairlik onun öz qazancıdı. Əsas olan budur ki, son nəticədə ədəbiyyatımız qazandı.Məclislərdə, görüşlərdə romanından parça oxumur, bir-iki bənd şeir deyir, canını qurtarır (Gülür). Bu mənada, şairliyi bir növ onu xilas edir. Amma məsələyə geniş yanaşanda Seyran şeirlərində cızdığı yol ilə, açdığı cığır ilə gəlib böyük nəsr yoluna çıxdı.\n- Məncə, Seyran Səxavət sanki şeirlərində poetik eskizlər cızıb və bu eskizləri nəsrdə artıq tabloya çevirib. Məsələn:\n“Yollar tüklənir” - bu, əsl poetik tapıntıdır. Mən “Nekroloq”u oxuyanda bu iki misranı sanki romanın içində gördüm: “Kənddə ayağı yer tutan bir başıpapaqlı qalmışdı - bədən tərbiyə müəllimi - o da çolaq idi. Bu çolaq müəllim hər gün dərsdən sonra şagirdləri kəndin yollarında o baş-bu başa yeridirdi. Yeridirdi ki, kəndin ot basmış yollarında cığır açılsın, yeridirdi ki, kəndə gələn yollar ot-ələf əlindən itməsin, cığırlar açılsın yollarda. Yeridirdi ki, bu kənd yer üzünün xəritəsindən silinməsin...”\n- Sən bu bağlılığı çox həssaslıqla duymusan, qızım. Bir də sən dil baxımından bax bu iki əsərə. Nəsrin özündə belə bir poeziya, şeiriyyət, axıcılıq görəcəksən. Bax budur Seyranın fərqi. Bir də yaxşı nəsrin qabağına şeir çıxartmaq çətindi. Amma Seyranın yazdığı istənilən şeiri ən güclü nəsr əsəri ilə müqayisə eləmək olar. Onu da deyim ki, şeirlə başlayan yazıçının dili daha gözəl olur.\n- Bu dövrün dəyirmanı fırlandıqca çox adamları tanıyıb, çoxlarını dəyişən gördünüz. Seyran Səxavət demiş, bu qalmaqallı Yer kürəsində yaşamaq, özü də kişi kimi yaşamaq böyük hünərdir. Sizə baxıram, 80 ili arxada qoymusuz, Seyran müəllim də 70 ili. Bu illəri alın açıqlığı ilə yaşamaq, bu çətin vaxtlarda özünü, sözünü, ləyaqətini qorumaq nə qədər çətin olsa da, sağ olun ki, bunu şərəflə bacarmısınız.\n- Qızım, onu Allah-taala adama qismət eləyir. Zorla özünü qorumaq olmur. Özünü, şəxsiyyətini qorumağı bacarmaq da, istedad kimi, Allahın bir vergisidir. Amma qızım, mən bu keyfiyyətimlə fəxr eləmirəm. Axı burda fövqəladə heç nə yoxdu. İnsan elə bu cür olmalıdı da. İnsan özünü, şərəfini, şəxsiyyətini dövrün tərsinə fırlanan dəyirmanından qorumağı bacarmalıdır. Bax palıd, çinar kökündən ayrılan kimi çürüyür gedir. Amma söyüd ağacına bax, onun yarpağında da, torpağında da, onun budaqlarında da kökü var. Allahın söyüdü kökünə bağlıdır.\n- Bəli, şair, yazıçı bu dərdin bəla tərəfini yazır. Şairin, yazıçının gücü ideoloji cəhətdən xalqın içində, düşüncəsində, ruhunda inam yaratmağa yetir.Amma bizə Qarabağın Azadlığından yazılacaq əsər lazımdır ki, bu mənada, Seyran haqlıdı. Bu haqda müdafiə naziri yazmalıdı.\n- Musa müəllim, bir dəfə Seyran müəllimdən soruşurlar ki, sizin üçün Musa Yaqub kimdi? Seyran Səxavət olduqca maraqlı bir cavab verir: “Musa Yaqub ilkin körpə paklığını öz içində qoruyub saxlayan bir sənətkardır. O, illərdi, daxilindəki pak, məsum körpənin qulluğunda dayana-dayana şeir yazır. Özünün dediyi kimi, bir az da sadəlövh uşaq kimidir. O, içindəki körpə uşaqla əl-ələ verib o uşağın gözündən dünyaya boylana-boylana qalıb. Bu yaşında da Musa müəllim öz uşaqlığını dilə gətirir . Bu, əsl möcüzədir - Musa Yaqub yaşında bir uşağın möcüzəsi...” Sanki bu sözlərlə Sizin portretinizi yaradır o. Söhbətimizin sonuna yaxın istərdim ki, Musa Yaqub da Seyran Səxavətin portretini sözlə çəksin.\n- Elə o sözü Seyranın özü haqqında da demək olar. 70 yaşında Seyran “bir az da sadəlövh uşaq kimi”dir. Olduqca ürəyiaçıq insandır. Onun ürəyi hamımızın üzünə açıqdır. Seyranı Allah-taala sanki dostlarının ürəyindən dərd almaq, dərd əritmək üçün yaradıb. Seyran həm də olduqca qədirbilən adamdır. Mən Buynuzda evimdə, həyətimdəki dağdağan ağacının altında Bakıdan gələn yüzlərlə adamı qonaq etmişəm. Amma sözümü qəribçiliyə salmasınlar, mən Bakıya gələndə yeganə adam Seyran oldu ki, qaçaqaçla gəlib məni tapdı, dedi, mənim qonağım olmalısan. Bakıda bu münasibəti mən ilk dəfə Seyranda görmüşəm. Bu, borc qaytarmaq-filan deyildi. Onun içindəki daxili-mənəvi ehtiyacdan doğan bir hiss idi. Bu hiss də ancaq Seyrana məxsusdur. Ona görə Seyran heç kimə bənzəmir. İndi sizinlə danışdıqca fikirləşirəm ki, Seyranın 60 illiyidi, yoxsa 70 illiyi. Sonra gördüm ki, mən bu zamanın fərqinə varmıram. Onun ürəyi o qədər geniş, ruhu o qədər cavandı ki, on ildən, iyirmi ildən sonra da indikindən cavan görünəcək. Seyranın sinəsindəki o ürək heç vaxt qocalan deyil. Mən ondan yaşca böyük olduğum üçün ərk edib deyə bilirəm ki, Seyran Səxavət, arxamca gəl... Allah-təala qismət eləsin, uzun ömür versin, bir-birimizin yanında, bir-birimizə arxa-dayaq olaq. O biri möhtəşəm əsərləri bir yana dursun, elə təkcə “Nekroloq” romanı ilə Seyran Səxavət ədəbiyyatda ölməzlik qazanıb. Amma cismani ölüm də haqdı, yenə, Allaha şükür, daşımız var, üstümüzə yazılmış “Nekroloq”umuz var...


Bakı Fond Birjası foreksi dövriyyədən çıxarmasına aydınlıq gətirdi Marja.az - Azərbaycanın iqtisadi xəbərlər saytı\n“Birjanın platforması üzərindən törəmə maliyyə alətləri üzrə əməliyyatlar davam etdirilir. İyul ayından etibarən Bakı Fond Birjasının (BFB) ticarət dövriyyəsinə Törəmə alətlər bazarı (foreks) üzrə əqdlərin həcminin daxil edilməməsi beynəlxalq təcrübənin tətbiqi ilə bağlıdır”,- “Marja”nın sorğusuna Bakı Fond Birjasının (BFB) göndərdiyi cavabında bildirilir.\nHƏMÇİNİN OXU: BFB törəmə alətlər bazarını dövriyyədən çıxardı, azalmadan artıma keçdi\n“Törəmə maliyyə alətləri üzrə əməliyyatların həcmi beynəlxalq təcrübədə birja ticarət dövriyyəsinə aid edilmir. Bu səbəbdən yeni hesabatlılıq formasından çıxarılmışdır.\nHəmçinin Maliyyə Bazarlarına Nəzarət Palatasının açıqladığı məlumata əsasən fərq müqavilələri ilə marja ticarəti (törəmə maliyyə alətləri) əməliyyatları üzrə statistik məlumatlar ümumi icmala daxil edilmir”,- Birjadan bildirilib.\n21 Avqust 2019 , 16:17